

**REPUBLIKA HRVATSKA**

**MINISTARSTVO PRAVOSUĐA**

**Izvješće o provedbi aktivnosti Akcijskog plana za 2017. i 2018. godinu uz Strategiju suzbijanja korupcije za razdoblje od 2015. do 2020. godine**

listopad, 2019. godine

**Sadržaj**

**STRATEŠKA PODRUČJA U BORBI PROTIV KORUPCIJE**

**5.1. Horizontalni ciljevi** 5

5.1.1. Integritet unutar političkog sustava i uprave 5

5.1.2. Lokalna i područna (regionalna) samouprava 9

5.1.3. Javna nabava 16

5.1.4. Trgovačka društva u većinskom državnom vlasništvu 18

5.1.5. Sprječavanje sukoba interesa 23

5.1.6. Pravo na pristup informacijama 26

5.1.7. Uloga organizacija civilnog društva, građana i medija u suzbijanju korupcije 31

**5.2. Posebni ciljevi za prioritetna (sektorska) područja** 36

5.2.1. Pravosuđe 36

5.2.2. Gospodarstvo 40

5.2.3. Javne financije 47

5.2.4. Poljoprivreda 53

5.2.5. Zdravstvo 54

5.2.6. Znanost, obrazovanje i sport 61

5.2.7. Infrastruktura, okoliš i promet 70

Statistika 77

Hrvatski sabor je 27. veljače 2015. godine usvojio *Strategiju suzbijanja korupcije za razdoblje od 2015. do 2020. godine* (Narodne novine, broj 26/2015), koja općenito određuje prepoznata prioritetna područja i ciljeve ključne za daljnji razvoj i jačanje antikorupcijskog mehanizma u predstojećem šestogodišnjem razdoblju. Time je dovršena prva faza procesa formiranja novog strateškog okvira za suzbijanje korupcije u Republici Hrvatskoj, koji je započeo u lipnju 2014. godine. Strategija je generalno usmjerena na jačanje transparentnosti, odgovornosti i integriteta dužnosnika i službenika, učinkovitosti u radu tijela javne vlasti definiranjem jasnih pravila ponašanja službenika i dužnosnika te uklanjanje preostalih nedostataka u organizaciji sustava i zakonodavnom okviru u prioritetnim horizontalnim i sektorskim područjima za šestogodišnje razdoblje.

Drugu fazu predstavljala je izrada i donošenje pratećih provedbenih dokumenata – akcijskih planova. Na sjednici održanoj 16. srpnja 2015. godine Vlada Republike Hrvatske donijela je Odluku o donošenju *Akcijskog plana za 2015. i 2016. godinu uz Strategiju suzbijanja korupcije za razdoblje od 2015. do 2020. godine* (Narodne novine, broj 79/2015), koji sadrži 126 aktivnosti podijeljenih u 14 horizontalnih strateških te posebnih prioritetnih područja. Nadalje, na sjednici Vlade Republike Hrvatske održanoj 21. lipnja 2017. godine donesena je Odluka o donošenju Akcijskog plana za 2017. i 2018. godinu uz Strategiju suzbijanja korupcije za razdoblje od 2015. do 2020. godine (Narodne novine, broj 60/2017), koji predstavlja sljedeći prateći provedbeni dokument u strateškom razdoblju od 2015. do 2020. godine.

Akcijskim planom za 2017. i 2018. godinu uz Strategiju suzbijanja korupcije za razdoblje od 2015. do 2020. godine, detaljno se i precizno određuju prioritetne aktivnosti s ciljem upravljanja korupcijskim rizicima u kritičnim područjima koje identificira Strategija. Općenito je usmjeren na jačanje transparentnosti, odgovornosti i integriteta dužnosnika i službenika, učinkovitosti u radu tijela javne vlasti putem detaljno određenih pravila ponašanja službenika i dužnosnika te uklanjanje preostalih nedostataka u organizaciji sustava i zakonodavnom okviru u prioritetnim horizontalnim i sektorskim područjima. Dok Strategija određuje općenite ciljeve strateški određenih područja, Akcijski plan je sastavljen od konkretnih aktivnosti za neutralizaciju korupcijskih rizika po prethodno strateški određenim prioritetima pojedinih sektora, nadležnih tijela za provedbu predviđenih aktivnosti, jasno naznačenih rokova, potrebnih financijskih sredstava te pokazatelja provedbe aktivnosti.

Kao i kod izrade Strategije i Akcijskog plana za 2015. i 2016. godinu, u participativnom procesu izrade Akcijskog plana za 2017. i 2018. godinu sudjelovao je velik broj tijela države uprave, predstavnika jedinica lokalne i područne (regionalne) samouprave i udruga civilnog društva, te je izrađen na temelju prijedloga antikoruptivnih aktivnosti s ciljem upravljanja korupcijskim rizicima i daljnjeg jačanja preventivnih antikoruptivnih mehanizama, koje su s ciljem osiguravanja dosljednosti izrade dokumenta te učinkovitosti, odgovornosti i sljedivosti u procesima provedbe, predlagali sami nositelji njihove provedbe u okvirima svojih nadležnosti.

Imajući u vidu važnost dosljedne provedbe Strategije i pratećeg Akcijskog plana, osobita pozornost se posvećuje praćenju provedbe mjera suzbijanja korupcije te odgovornosti za njihovu provedbu. Stoga, uz postojeći sustav nadzora provedbe Strategije suzbijanja korupcije i pratećih Akcijskih planova, koji se artikulira kroz rad Nacionalnog vijeća za praćenje provedbe Strategije suzbijanja korupcije, koje obavlja parlamentarnu kontrolu provedbe antikorupcijske politike i Povjerenstva za praćenje provedbe mjera suzbijanja korupcije Vlade Republike Hrvatske, čija uloga je strateško praćenje provedbe nacionalnih dokumenata koji se odnose na suzbijanje korupcije, Vlada RH je na svojoj sjednici 2. srpnja 2015. godine donijela Odluku o osnivanju *Savjeta za suzbijanje korupcije* (Narodne novine, broj 74/2015), odnosno Odluku o osnivanju Savjeta za sprječavanje korupcije (Narodne novine, broj 31/2017) kojom je preciznije artikulirana njegova uloga te proširen sastav njegovih članova predstavnicima tijela javne vlasti koja, kao nositelji aktivnosti Akcijskog plana, trebaju imati riječ u donošenju odluka. Predviđeni zadaci Savjeta odnose se prvenstveno na procjenu učinaka provedbe antikorupcijskih aktivnosti iz akcijskih planova uz Strategiju suzbijanja korupcije, kao i razvijanje metodologija za unaprjeđenja u njihovoj izradi i provedbi, s ciljem osiguravanja učinkovitosti nacionalnih strateških i provedbenih dokumenata vezanih uz suzbijanje korupcije te je u tom smislu Savjet zadužen da redovito nadzire provedbu, procjenjuje uspješnosti učinaka antikorupcijskih mjera te da Vladi Republike Hrvatske jednom godišnje, a po potrebi i češće, podnosi izvješće o provedbi Akcijskog plana.

S ciljem izrade *Izvješća o provedbi aktivnosti u 2017. i 2018. godini Akcijskog plana za 2017. i 2018. godinu uz Strategiju suzbijanja korupcije za razdoblje od 2015. do 2020. godine* Ministarstvo pravosuđa je dopisima od 6. listopada 2017. godine (KLASA: 740-02/17-01/16, URBROJ: 514-06-03-17-01) zatražilo očitovanje o poduzetim koracima od nositelja provedbe aktivnosti Akcijskog plana kojima je planirani rok provedbe u III. kvartalu 2017. godine. Nastavno, 16. siječnja 2018. godine (KLASA: 740-02/17-01/16, URBROJ: 514-06-03-18-10) i 16. travnja 2018. godine (KLASA: 740-02/17-01/16, URBROJ: 514-06-03-18-14) nositeljima provedbe aktivnosti dostavljeni su dopisi kojima se s obzirom na protek vremena ponovno zatražilo očitovanje u vezi sadržaja i statusa provedbe aktivnosti s rokom provedbe u IV. kvartalu 2017. i I. kvartalu 2018. godine. Nadalje, dopisom poslanim 14. siječnja 2019. godine (KLASA: 740-02/17-01/16, URBROJ:514-07-03-19-25), Ministarstvo pravosuđa zatražilo je očitovanje o poduzetim koracima od nositelja provedbe aktivnosti kojima je planirani rok za provedbu II., III. i IV. kvartal 2018. godine.

Stanje provedenosti aktivnosti Akcijskog plana za 2017. i 2018. godinu :

|  |  |
| --- | --- |
| **Akcijski plan za** **2017. i 2018. godinu** | **Ukupno** |
| **planirane aktivnosti** | 126 |
| **provedeno** | 87 |
| **djelomično provedeno** | 18 |
| **nije provedeno** | 21 |

**STRATEŠKA PODRUČJA U BORBI PROTIV KORUPCIJE**

**5.1. Horizontalni ciljevi**

**5.1.1. Integritet unutar političkog sustava i uprave**

**Mjera 1. Jačanje integriteta i odgovornosti nositelja javnih funkcija u svim granama vlasti**

|  |  |
| --- | --- |
| **Aktivnost 1.** | Izrada i usvajanje kodeksa ponašanja zastupnika Hrvatskog sabora |
| **Nositelj** | Hrvatski Sabor |
| **Sunositelj** | Povjerenstvo za odlučivanje o sukobu interesa |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen nacrt kodeksa ponašanja  - Usvojen kodeks ponašanja |
| **Status provedbe** | **Djelomično provedeno** |
| **Detalji provedbe** | Predsjedništvo Hrvatskog sabora, na sjednici održanoj 15. i 23. ožujka 2017. godine, raspravljalo je s predsjednicima klubova zastupnika o Nacrtu prijedloga kodeksa o etičkom postupanju zastupnika u Hrvatskom saboru, kojega je izradila Radna skupina za pripremu Prijedloga kodeksa o etičkom postupanju zastupnika u Hrvatskom saboru. Radnu skupinu je, na poticaj predsjednika Hrvatskog sabora, osnovalo Predsjedništvo Hrvatskog sabora na 3. sjednici, održanoj 14. prosinca 2016. godine.  Predsjedništvo je Nacrt prijedloga kodeksa o etičkom postupanju zastupnika u Hrvatskom saboru uputilo Odboru za Ustav, Poslovnik i politički sustav sa preporukom da Odbor utvrdi Prijedlog kodeksa o etičkom postupanju zastupnika u Hrvatskom saboru i uputi ga Hrvatskom saboru na donošenje.  Sukladno članku 51. stavku 1. Poslovnika Hrvatskog sabora, Predsjedništvo je, 10. srpnja 2017. godine uputilo na razmatranje Odboru za Ustav, Poslovnik i politički sustav prijedlog da se prije početka jesenskog zasjedanja Sabora održi sjednica Odbora na kojoj bi se utvrdio Prijedlog kodeksa o etičkom postupanju zastupnika u Hrvatskom saboru i uputio Hrvatskom saboru na donošenje.  Na sjednici Predsjedništva, održanoj 7. rujna 2017. godine, Predsjednik Odbora za Ustav, Poslovnik i politički sustav izvijestio je da će se o predmetnom Nacrtu raspravljati zajedno s Prijedlogom izmjena i dopuna Poslovnika HS-a, koje su u tijeku. Nadalje, a u skladu s poslovničkim odredbama, Odbor za Ustav, Poslovnik i politički sustav na svojoj 28. sjednici održanoj 25. siječnja 2018. godine raspravio je Nacrt prijedloga Kodeksa o etičkom djelovanju zastupnika u Hrvatskom saboru. Nakon toga, Odbor je odlučio, zbog usuglašavanja stajališta, ponovno raspraviti navedeni Nacrt radi utvrđivanja teksta Prijedloga.  Odbor za Ustav, Poslovnik i politički sustav je na 55. sjednici održanoj 27. lipnja 2019. raspravio Nacrt kodeksa o etičkom djelovanju zastupnika u Hrvatskom saboru te ga je dopisom od 28. lipnja 2019. uputio klubovima zastupnika u Hrvatskom saboru, radi dostave prijedloga, mišljenja i primjedaba.  Nakon dostave navedenih prijedloga te posljedično rasprave o istima, Odbor za Ustav, Poslovnik i politički sustav će utvrditi Prijedlog kodeksa o etičkom djelovanju zastupnika u Hrvatskom saboru te ga podnijeti Hrvatskom saboru na donošenje. |

|  |  |
| --- | --- |
| **Aktivnost 2.** | Izrada i usvajanje kodeksa ponašanja državnih dužnosnika navedenih u Zakonu o obvezama i pravima državnih dužnosnika |
| **Nositelj** | Ministarstvo uprave |
| **Sunositelj** | Povjerenstvo za odlučivanje o sukobu interesa |
| **Rok za provedbu** | II. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen nacrt kodeksa ponašanja  - Usvojen kodeks ponašanja |
| **Status provedbe** | **Nije provedeno** |
| **Detalji provedbe** | Sukladno Planu zakonodavnih aktivnosti Vlade Republike Hrvatske, Zakon o izmjenama i dopunama Zakona o obvezama i pravima državnih dužnosnika Hrvatski sabor donio je 28. lipnja 2019. te je Zakon objavljen u Narodnim novinama broj 66/19. |

|  |  |
| --- | --- |
| **Aktivnost 3.** | Evaluacija postojećeg stanja integriteta tijela javne vlasti uporabom on-line upitnika – alata za samoprocjenu integriteta |
| **Nositelj** | Ministarstvo pravosuđa |
| **Sunositelj** | / |
| **Rok za provedbu** | IV. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Najmanje 15 tijela javne vlasti izvršilo samoprocjenu  - Izrada izvješća o rezultatima provedene samoprocjene |
| **Status provedbe** | **Djelomično provedeno** |
| **Detalji provedbe** | Ministarstvo pravosuđa sudjelovalo je u izradi predmetnog Alata za samoprocjenu integriteta tijela javne vlasti (upitnika), kojeg je izradila udruga građana Partnerstvo za društveni razvoj u sklopu projekta “Jačanje društvenih kapaciteta za borbu protiv korupcije, E-SCORE“ financiranog od strane Europske unije (IPA 2011) i sufinanciranog od strane Ureda za udruge Vlade Republike Hrvatske.  Radi se o upitniku za samoprocjenu integriteta kojemu je svrha poboljšanje integriteta organizacijske jedinice kroz identifikaciju osjetljivih aktivnosti. Ispunjavanjem ovog upitnika, čelnici tijela dobivaju bolji uvid u osjetljiva područja u sustavu, odnosno područjima koja predstavljaju određene korupcijske rizike, kako bi se njima moglo upravljati. Samim time, svrha upitnika nije nadzor, nego evaluacija postojećeg stanja i asistencija u procesu unaprjeđenja integriteta tijela javne vlasti.  Planirano je da u sklopu provedbe ove aktivnosti navedeni Upitnik ispune tijela javne vlasti sa središnje i lokalne razine (ministarstva, državni uredi, uredi Vlade RH, trgovačka društva u državnom i lokalnom vlasništvu, jedinice lokalne i područne (regionalne) samouprave). U prvoj fazi implementacije sudjelovala su ministarstva RH.  Do kraja 2018. godine predmetni Upitnik u potpunosti je ispunilo 10 ministarstava, dok su 3 ministarstva isti ispunila djelomično.  Na temelju podataka prikupljenih prilikom ispunjavanja Upitnika od strane 6 ministarstava izrađeno je Izvješće o rezultatima provedene samoprocjene. |

|  |  |
| --- | --- |
| **Aktivnost 4.** | Propisivanje obveze uspostave etičkog sustava i način njegove provedbe u javnom sektoru donošenjem Zakona o etičkom sustavu u javnom sektoru |
| **Nositelj** | Ministarstvo uprave |
| **Sunositelj** | / |
| **Rok za provedbu** | I. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Upućen Nacrt prijedloga zakona na postupak donošenja Vladi RH - Donesen Zakon |
| **Status provedbe** | **Nije provedeno** |
| **Detalji provedbe** | Ministarstvo uprave izradilo je Nacrt prijedloga Zakona o etičkom sustavu u javnom sektoru kojim je predložena izgradnja jedinstvenog pravnog okvira s ciljem jačanja etičkog sustava vrijednosti na svim razinama tijela javne vlasti, odnosno u cjelokupnom javnom sektoru. Nacrt prijedloga zakona bio je objavljen na portalu Savjetovanje – [www.e-savjetovanje.gov.hr](http://www.e-savjetovanje.gov.hr) internetska stranica Ministarstva uprave – [www.uprava.gov.hr](http://www.uprava.gov.hr) od 8. svibnja do 8. lipnja 2017. godine. Nakon dobivenih mišljenja Ureda za zakonodavstvo Vlade RH, svih ministarstava, središnjih državnih ureda, sindikata državnih i javnih službenika, Udruge gradova u RH i Udruge općina u RH, dana 26. rujna 2017. godine Nacrt prijedloga zakona upućen je Vladi RH na nadležni postupak sukladno Poslovniku Vlade.  Međutim, na radnim tijelima Vlade RH odustalo se od donošenja posebnog zakona kojim bi se na jedinstven način uredio sustav vrijednosti te je ocjenjeno da je za postizanje značajnih rezultata u promicanju etičnosti zaposlenika u javnom sektoru i radi uspostave jasnog okvira za donošenje etičkog kodeksa u svim tijelima javne vlasti potrebno regulirati institucionalni okvir za jačanje etičkog sustava vrijednosti na drugi način, na primjer, dopunama već postojećih zakona. Naime, ocjenjeno je da se etičkim kodeksima utvrđuju ključne vrijednosti i načela ponašanja kojih se trebaju pridržavati zaposlenici te ih ne bi trebala donositi zakonodavna i izvršna tijela već sami zaposlenici na koje se te vrijednosti i pravila ponašanja odnose. |

**Mjera 2. Jačanje transparentnosti izbornih kampanja i regulacija financiranja referendumskih kampanja**

|  |  |
| --- | --- |
| **Aktivnost 5.** | Jačanje transparentnosti političkog financiranja referendumskih aktivnosti i referendumske promidžbe donošenjem Zakona o izmjenama i dopunama zakona o financiranju političkih aktivnosti i izborne promidžbe |
| **Nositelj** | Ministarstvo uprave |
| **Sunositelj** | Državno izborno povjerenstvo |
| **Rok za provedbu** | III. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Upućen Nacrt prijedloga zakona na postupak donošenja Vladi RH  - Donesen Zakon |
| **Status provedbe** | **Provedeno** |
| **Detalji provedbe** | U odnosu na navedenu aktivnost, Hrvatski sabor je na sjednici održanoj 23. ožujka 2019. godine donio Zakona o financiranju političkih aktivnosti, izborne promidžbe i referenduma. Zakon je objavljen u „Narodnim novinama“, broj 29/19 i stupio na snagu 24. ožujka 2019. godine. |

**Mjera 3. Regulacija lobiranja u Republici Hrvatskoj**

|  |  |
| --- | --- |
| **Aktivnost 6.** | Održavanje javne rasprave o potrebi i modelima načina regulacije lobiranja |
| **Nositelj** | Ministarstvo pravosuđa i Ministarstvo uprave |
| **Sunositelj** | Povjerenstvo za odlučivanje o sukobu interesa, Povjerenik za informiranje |
| **Rok za provedbu** | IV. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Održana javna rasprava o potrebi i modelima načina regulacije lobiranja |
| **Status provedbe** | **Provedeno** |
| **Detalji provedbe** | Povodom Međunarodnog dana borbe protiv korupcije u Ministarstvu pravosuđa je 11. prosinca 2017. godine održan Okrugli stol na teme „Korištenje modernih tehnologija i digitalizacije u borbi protiv korupcije u pravosuđu“ te „Potreba i modeli regulacije lobiranja u Republici Hrvatskoj“, s ciljem poticanja rasprave o identifikaciji efikasnijih alata suzbijanja korupcije.  Na Okruglom stolu okupili su se predstavnici relevantnih aktera sa svih razina društva, od tijela izvršne vlasti, pravosuđa, privatnog sektora, akademske zajednice do udruga civilnog društva i medija. Nakon pozdravnog obraćanja ministra pravosuđa g. Dražena Bošnjakovića i uvodnog govora državnog tajnika g. Kristiana Turkalja, održane su dvije panel rasprave na predložene teme.  Prva rasprava naglasila je važnost borbe protiv korupcije u pravosuđu koja predstavlja veliki izazov te su najčešće potrebne ozbiljne reforme radi sprječavanja političkog utjecaja i smanjivanja određenih tipova korupcije. Inovativni pristupi u ovom području oslanjaju se na upotrebu tehnologija, ne samo da unaprijede upravljanje dokumentima i komunikaciju unutar i s pravosuđem, nego također da unaprijedi transparentnost i odgovornost prema široj javnosti.  Nastavno, u drugom panelu raspravljalo se o potrebi zakonskog normiranja lobiranja kao jednog od preduvjeta za prevenciju korupcije, kojom se želi postići uspostava lobističkog djelovanja kao legalne i legitimne profesije prema najvišim etičkim standardima, a s ciljem transparentnosti rada lobista i pozitivnog utjecaja interesnih grupa na kvalitetu propisa i odluka koje donosi zakonodavna vlast.  Zaključeno je da bi temelj regulatornog truda trebalo biti jačanje transparentnosti u procesu formiranja javnih politika te odgovornosti u donošenju političkih odluka, čime će se i osnažiti povjerenje građana u rad javnih tijela. |

**5.1.2 Lokalna i područna (regionalna) samouprava**

**Mjera 1. Jačanje integriteta, odgovornosti i učinkovitosti dužnosnika i zaposlenika u tijelima jedinica lokalne i područne (regionalne) samouprave**

|  |  |
| --- | --- |
| **Aktivnost 7.** | Provedba projekta „Otvoreni proračun“ |
| **Nositelj** | Hrvatska zajednica županija |
| **Sunositelj** | Županije i Grad Zagreb |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Aktivno ažurirani proračunski podaci u aplikaciji u svim županijama |
| **Status provedbe** | **Provedeno** |
| **Detalji provedbe** | Projekt „Otvoreni proračun“ ima dva osnovna cilja. Jedan od ciljeva je da sve županije putem jednostavne aplikacije, na potpuno unificiran način otvore i vizualiziraju županijske proračune po svim klasifikacijama. Drugi je cilj omogućiti županijskoj upravi usporedbu lokalnih i regionalnih proračuna na svim razinama, kao i gospodarskih pokazatelja te tako pokrenuti kompetitivnost i podići produktivnost i efikasnost rada županijskih uprava. Svih 20 županija i Grad Zagreb dostavili su proračunske podatke koji su aktivno ažurirani. |

|  |  |
| --- | --- |
| **Aktivnost 8.** | Promocija igre „Čovječe ne korumpiraj se“ u sklopu savjetovanja pročelnika |
| **Nositelj** | Hrvatska zajednica županija |
| **Sunositelj** | Radna skupina za pravna pitanja Hrvatske zajednice županije |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | Održana promocija |
| **Status provedbe** | **Provedeno** |
| **Detalji provedbe** | Na Savjetovanju pročelnika održanom od 22. ožujka do 24. ožujka 2017. godine u Poreču, održano je predavanje na temu Antikorupcija i sprječavanje sukoba interesa na lokalnoj i područnoj (regionalnoj) razini. Prisutni su upoznati i s igrom „Čovječe ne korumpiraj se“, koja je u pojedinim županijama podijeljena po obrazovnim ustanovama te će dobru praksu preuzeti i ostale županije. |

|  |  |
| --- | --- |
| **Aktivnost 9.** | Izrada smjernica za osiguravanje javnosti rada tijela JLP(R)S sukladno članku 12. Zakona o pravu na pristup informacijama |
| **Nositelj** | Povjerenik za informiranje |
| **Sunositelj** | / |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | Izrađene Smjernice |
| **Status provedbe** | **Provedeno** |
| **Detalji provedbe** | Poduzete su pripremne radnje, sastanci i analize predmeta temeljem kojih je sastavljena kvalitetna uputa za primjenu ovih specifičnih segmenata ZPPI-a. Smjernice za osiguravanje javnosti rada tijela JLP(R)S, sukladno članku 12. Zakona o pravu na pristup informacijama izrađene su i javno objavljene, odnosno, aktivnostje provedena tijekom IV. kvartala 2017. godine. |

**Mjera 2. Jačanje svijesti o potrebi suzbijanja sukoba interesa među dužnosnicima i službenicima jedinica lokalne i područne (regionalne) samouprave**

|  |  |
| --- | --- |
| **Aktivnost 10.** | Objava Antikorupcijskog vodiča za službenike i namještenike u JLP(R)S |
| **Nositelj** | Hrvatska zajednica županija |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Objavljeni i distribuirani vodiči |
| **Status provedbe** | **Provedeno** |
| **Detalji provedbe** | Vodič je izdan u partnerstvu s Ministarstvom uprave, Ministarstvom pravosuđa i Državnom školom za javnu upravu u prosincu 2018. godine. Donosi teorijske odrednice korupcije, pregled potencijalnih uzroka korupcije, primjere Etičkog kodeksa službenika i namještenika, ali i testove za prepoznavanje mogućih koruptivnih radnji te zadatke koji će pomoći u izbjegavanju potencijalnih sukoba interesa. Tiskan je u 3000 primjeraka, a izdavač je Hrvatska zajednica županija.  Vodič je objavljen te je u procesu distribucije po županijama i ostalim relevantnim institucijama. |

|  |  |
| --- | --- |
| **Aktivnost 11.** | Provedba edukacije o koruptivnim rizicima u dodjeli sredstava udrugama civilnog društva iz proračuna JLP(R)S, bagatelnoj nabavi i u trgovačkim društvima i ustanovama u kojima JLP(R)S imaju udjele u vlasništvu |
| **Nositelj** | Povjerenstvo za odlučivanje o sukobu interesa |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | 20.000,00 kn (10.000,00 za 2017. I 10.000,00 za 2018. godinu) |
| **Pokazatelji provedbe** | - Provedene 2 edukativne aktivnosti godišnje |
| **Status provedbe** | **Provedeno** |
| **Detalji provedbe** | Povjerenstvo je u 2018. godine provelo četiri edukacije, i to 15. svibnja 2018. godine u Varaždinu za dužnosnike i rukovodeće državne službenike s područja Varaždinske, Koprivničko-križevačke, Krapinsko-zagorske i Međimurske županije, zatim 6. lipnja 2018.g. u Zagrebu za dužnosnike i rukovodeće državne službenike s područja Grada Zagreba, Zagrebačke, Karlovačke, Sisačko-moslavačke i Bjelovarsko-bilogorske županije, potom 17. listopada 2018.g. u Splitu za dužnosnike i rukovodeće državne službenike koji dužnost obnašaju u Splitsko-dalmatinskoj, Šibensko-kninskoj, Zadarskoj i Dubrovačko-neretvanskoj županiji te 7. studenoga 2018.g. u Osijeku za dužnosnike i rukovodeće državne službenike s područja Osječko-baranjske, Požeško-slavonske, Brodsko-posavske, Vukovarsko-srijemske i Virovitičko-podravske županije. |

**Mjera 3. Jačanje transparentnosti rada i odlučivanja tijela jedinica lokalne i područne (regionalne) samouprave i pravnih osoba koje osnivaju (agencije, škole i druge ustanove)**

|  |  |
| --- | --- |
| **Aktivnost 12.** | Praćenje proaktivne objave informacija, javnosti rada i provedbe savjetovanja u JLP(R)S |
| **Nositelj** | Povjerenik za informiranje |
| **Sunositelj** | Hrvatska zajednica županija  Udruga gradova  Udruga općina |
| **Rok za provedbu** | III. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena metodologija praćenja primjene članaka 10., 11. i 12. Zakona o pravu na pristup informacijama  - Izrađeno i objavljeno analitičko izvješće, koje obuhvaća najmanje 120 JLP(R)S o primjeni članaka 10. i 12. te izvješće o provedbi članka 11.  - Predstavljeni rezultati praćenja |
| **Status provedbe** | **Provedeno** |
| **Detalji provedbe** | U okviru cilja jačanja integriteta, odgovornosti i učinkovitosti dužnosnika i zaposlenika u tijelima jedinica lokalne i područne (regionalne) samouprave, predmetna aktivnost je provedena još tijekom 2017. godine. Projekt praćenja provedbe Zakona na lokalnoj razini u 2017. godini obuhvatio je pet županija i njihove jedinice lokalne samouprave te određene pravne osobe županije i lokalnih jedinica s područja županije. Praćenjem je ukupno obuhvaćeno preko 120 tijela javne vlasti, odnosno 100 jedinica lokalne i područne (regionalne) samouprave i 22 pravne osobe, a provedeno je u razdoblju lipanj-rujan 2017. Odabrane su sljedeće županije: Šibensko-kninska (25 tijela javne vlasti), Požeško-slavonska (17 tijela), Sisačko-moslavačka (25 tijela), Zadarska (40 tijela) i Ličko-senjska (15 tijela), a analitičkim pregledom njihovih internetskih stranica nastojalo se utvrditi koliko su transparentna i otvorena prema korisnicima u svom radu i odlučivanju, s obzirom na to u kojoj mjeri ispunjavaju obveze propisane člancima 10., 11. i 12. Zakona. Dodatno, tijekom 2018. godine, odnosno izvještajnog razdoblja praćenjem su obuhvaćene i Osječko-baranjska županija, Primorsko-goranska županija te Dubrovačko-neretvanska županija, a upravo je u tijeku i praćenje Zagrebačke županije. Iz navedenog je vidljivo kako su indikatori provedbe ove aktivnosti višestruko premašeni.  <https://www.pristupinfo.hr/dokumenti-i-publikacije/analiticka-izvjesca/> |

|  |  |
| --- | --- |
| **Aktivnost 13.** | Održavanje regionalnih radionica o transparentnosti i otvorenosti tijela javne vlasti na lokalnoj razini |
| **Nositelj** | Povjerenik za informiranje |
| **Sunositelj** | Ured za udruge Vlade Republike Hrvatske  Državna škola za javnu upravu |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Održano 5 regionalnih radionica o provedbi Zakona o pravu na pristup informacijama |
| **Status provedbe** | **Provedeno** |
| **Detalji provedbe** | U okviru cilja jačanja integriteta, odgovornosti i učinkovitosti dužnosnika i zaposlenika u tijelima jedinica lokalne i područne (regionalne) samouprave održano je 18 edukacija tijekom 2017. godine, od čega u suradnji s Državnom školom za javnu upravu njih 14 (ukupno 4 modula – Pravo na pristup informacijama, Ponovna uporaba i otvoreni podaci te u suradnji s Uredom za udruge Vlade Republike Hrvatske radionica o savjetovanjima s javnošću, kao i u suradnji s Ministarstvom pravosuđa radionica o Suzbijanju korupcije), dok je njih 4 održano temeljem analitičkih praćenja iz Aktivnosti b. 12 Akcijskog plana za 2017. i 2018. godinu uz Strategiju suzbijanja korupcije za razdoblje od 2015. do 2020. godine na razini županija te su u Rijeci, Krapini, Šibeniku, Sisku i Zadru održane krojene edukacije za službenike u tijelima javne vlasti iz županija kojih su ti gradovi središta. Drugim riječima, provedeno je 5 regionalnih edukacija, čime je predmetna aktivnost u cijelosti implementirana. U prvom kvartalu 2018. godine održana je regionalna edukacija za službenike u tijelima javne vlasti u Osijeku, za službenike s područja Osječko-baranjske županije i susjednih županija, a u travnju 2018. i za službenike u Dubrovačko-neretvanskoj županiji. U okviru suradnje s Državnom školom za javnu upravu, tijekom prvog kvartala 2018. godine održane su 3 edukacije za službenike u tijelima javne vlasti, i to po jedna o pravu na pristup informacijama, o ponovnoj uporabi informacija i o savjetovanjima s javnošću. |

|  |  |
| --- | --- |
| **Aktivnost 14.** | Izrada Antikorupcijskog programa za ustanove kojima su osnivači JLP(R)S |
| **Nositelj** | Ministarstvo pravosuđa |
| **Sunositelj** | Udruga gradova  Udruga općina  Hrvatska zajednica županija  Povjerenik za informiranje |
| **Rok za provedbu** | I. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen Antikorupcijski program za ustanove kojima su osnivači JLP(R)S |
| **Status provedbe** | **Provedeno** |
| **Detalji provedbe** | Nacrt Antikorupcijskog programa za ustanove kojima su osnivači JLP(R)S je izrađen. Ustanove kojima su osnivači JLP(R)S upravljaju značajnim financijskim sredstvima, obavljaju poslove od javnog interesa te zapošljavaju velik broj ljudi. Sukladno tome, predmetni Program ima za cilj jačati transparentnost, odgovornost i integritet u radu ustanova kojima su osnivači JLP(R)S. |

**Mjera 4. Pojačane aktivnosti u cilju jačanja transparentnosti na razini trgovačkih društava u kojima jedinice lokalne i područne (regionalne) samouprave imaju vlasničke udjele**

|  |  |
| --- | --- |
| **Aktivnost 15.** | Izrada upute vezane uz vođenje i objavljivanje popisa trgovačkih društava u većinskom vlasništvu JLP(R)S, s podacima o strukturi vlasništva |
| **Nositelj** | Ministarstvo pravosuđa |
| **Sunositelj** | Povjerenik za informiranje  Hrvatska zajednica županija  Udruga gradova  Udruga općina  Ministarstvo financija |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena i distribuirana uputa o vođenju i objavi popisa |
| **Status provedbe** | **Provedeno** |
| **Detalji provedbe** | Uputa je izrađena i distribuirana jedinicama lokalne i područne (regionalne) samouprave. |

|  |  |
| --- | --- |
| **Aktivnost 16.** | Praćenje objave popisa o trgovačkim društvima i strukturi vlasništva za trgovačka društva u većinskom vlasništvu JLP(R)S |
| **Nositelj** | Ministarstvo pravosuđa |
| **Sunositelj** | Povjerenik za informiranje  Hrvatska zajednica županija  Udruga gradova  Udruga općina  Ministarstvo financija |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | Izrađeno analitičko praćenje objave podataka putem web stranica JLP(R)S |
| **Status provedbe** | **Provedeno** |
| **Detalji provedbe** | Izrađena je Analiza objave podataka o trgovačkim društvima i strukturi vlasništva za trgovačka društva u većinskom vlasništvu JLP(R)S.  Ova analiza uvjetovana je obvezom jedinica lokalne i područne (regionalne) samouprave da, u skladu s člankom 10. stavak 5. Zakona o pravu na pristup informacijama (Narodne novine, broj 25/13 i 85/15), na svojim internetskim stranicama na lako pretraživ način i u strojno čitljivom obliku objavljuju registre i baze podataka ili informacije o registrima i bazama podataka iz njihove nadležnosti i načinu pristupa i ponovne uporabe. U skladu s time, jedinice lokalne i područne (regionalne) samouprave dužne su na svojim internetskim stranicama redovito i u otvorenom i strojno čitljivom obliku ažurirati podatke o trgovačkim društvima u kojima imaju većinske vlasničke udjele.  Analiza donosi podatke o usklađenosti jedinica lokalne i područne (regionalne) samouprave sa spomenutim odredbama Zakona o pravu na pristup informacijama. Kako bi se izvršavanje ove zakonske odredbe provjerilo, izvršena je internetska pretraga informacija o svih 753 trgovačka društva. Pritom se provjeravalo sadrže li internetske stranice društva slijedeće informacije: naziv trgovačkog društva, imena članova uprave i članova nadzornih odbora, vlasničke udjele pojedinih jedinica, OIB, MBS, te kontakte imenovanih službenika za informiranje. |

|  |  |
| --- | --- |
| **Aktivnost 17.** | Izrada i objava popisa trgovačkih društava u vlasništvu JLP(R)S u ponovno uporabljivom obliku (otvoreni podaci) (ispunjavanje obveze iz čl. 10, toč.5. Zakona o pravu na pristup informacijama) |
| **Nositelj** | Ministarstvo pravosuđa |
| **Sunositelj** | Povjerenik za informiranje  Ministarstvo financija  Hrvatska zajednica županija  Udruga gradova  Udruga općina |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen i objavljen popis trgovačkih društava u vlasništvu JLP(R)S u ponovno uporabljivom obliku |
| **Status provedbe** | **Provedeno** |
| **Detalji provedbe** | Izrađen je popis trgovačkih društava u većinskom vlasništvu jedinica lokalne i područne (regionalne) samouprave te su za ista prikupljeni podaci o imenima članova uprava i nadzornih odbora. Popis je objavljen na stranicama Ministarstva pravosuđa <https://pravosudje.gov.hr/UserDocsImages//dokumenti/Antikorupcija//Popis%20TD%20u%20vlasništvu%20JLP(R)S.xlsx>. |

|  |  |
| --- | --- |
| **Aktivnost 18.** | Izrada Antikorupcijskog programa za trgovačka društva u većinskom vlasništvu JLP(R)S za razdoblje 2018-2020 |
| **Nositelj** | Ministarstvo pravosuđa |
| **Sunositelj** | Hrvatska zajednica županija  Udruga općina  Udruga gradova  Jedinice lokalne i područne (regionalne) samouprave  Povjerenik za informiranje  Povjerenstvo za odlučivanje o sukobu interesa  Ministarstvo financija |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen Antikorupcijski program za trgovačka društva u vlasništvu JLP(R)S |
| **Status provedbe** | **Provedeno** |
| **Detalji provedbe** | Cilj donošenja AKP-a je jačanje antikoruptivnih mehanizama, integriteta, odgovornosti i transparentnosti u radu trgovačkih društava u većinskom vlasništvu JLP(R)S. Nacrt predmetnog dokumenta je izrađen. |

**5.1.3. Javna nabava**

**Mjera 1. Jačanje zakonodavnog okvira javne nabave – sistematizacija i usklađivanje zakona, postupaka i priručnika u području javne nabave**

|  |  |
| --- | --- |
| **Aktivnost 19.** | Izrada Pravilnika o provođenju izobrazbe u području javne nabave |
| **Nositelj** | Ministarstvo gospodarstva, poduzetništva i obrta |
| **Sunositelj** | / |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Donesen Pravilnik |
| **Status provedbe** | **Provedeno** |
| **Detalji provedbe** | Izrađen je i objavljen Pravilnik o izobrazbi u području javne nabave (Narodne novine, broj 65/17). |

**Mjera 2. Unapređenje sustava pravne zaštite u području javne nabave i nadzora nad provedbom ugovora o javnoj nabavi**

|  |  |
| --- | --- |
| **Aktivnost 20.** | Izrada Pravilnika o provođenju nadzora nad provedbom zakona o javnoj nabavi |
| **Nositelj** | Ministarstvo gospodarstva, poduzetništva i obrta |
| **Sunositelj** | / |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Donesen Pravilnik |
| **Status provedbe** | **Provedeno** |
| **Detalji provedbe** | Izrađen je i objavljen Pravilnik o nadzoru nad provedbom Zakona o javnoj nabavi (Narodne novine, broj 65/17). |

|  |  |
| --- | --- |
| **Aktivnost 21.** | Izrada analize korupcijskih rizika u žalbenim postupcima u sklopu sadržaja Godišnjeg izvješća o radu DKOM-a |
| **Nositelj** | Državna komisija za kontrolu postupaka javne nabave |
| **Sunositelj** | / |
| **Rok za provedbu** | III. kvartal 2017.  III. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena analiza – definirana u sklopu sadržaja Godišnjeg izvješća o radu DKOM-a i prihvaćena od strane Hrvatskog sabora |
| **Status provedbe** | **Provedeno** |
| **Detalji provedbe** | Godišnje izvješće o radu DKOM-a za 2016. godinu, raspravljeno je na sjednici nadležnog Odbora za gospodarstvo Hrvatskog sabora te je usvojeno nakon rasprave u Hrvatskome saboru, dana 6. listopada 2017. godine.  Državna komisija je izradila analizu korupcijskih rizika u žalbenim postupcima u sklopu Godišnjeg izvješća o radu DKOM-a za 2017., godinu, a navedeno izvješće je Odbor za gospodarstvo Hrvatskog sabora, na sjednici dana 20. rujna 2018, godine, razmotrio i raspravio te donio zaključke da se prihvaća Godišnje izvješće o radu Državne komisije za kontrolu postupaka javne nabave za 2017. godinu i predlaže se Hrvatskom saboru da Godišnje izvješće o radu Državne komisije za kontrolu postupaka javne nabave za 2017. godinu raspravi na Plenarnoj sjednici. |

|  |  |
| --- | --- |
| **Aktivnost 22.** | Izrada Pravilnika o dostavi žalbe elektroničkim sredstvima komunikacije |
| **Nositelj** | Ministarstvo gospodarstva, poduzetništva i obrta |
| **Sunositelj** | Državna komisija za kontrolu postupaka javne nabave |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Donesen Pravilnik |
| **Status provedbe** | **Provedeno** |
| **Detalji provedbe** | Izrađen je i objavljen Pravilnik o elektroničkoj žalbi u javnoj nabavi (Narodne novine, broj 101/17 od 12. listopada 2017.)  [https://narodne-novine.nn.hr./clanci/sluzbeni/2017\_10­­\_101\_2338.html](https://narodne-novine.nn.hr./clanci/sluzbeni/2017_10_101_2338.html) |

**Mjera 3. Praćenje provedbe pravila o transparentnosti, prava na pristup informacijama i sprječavanja sukoba interesa, sustavna procjena rizika i određivanje prioriteta u nadzoru javne nabave**

|  |  |
| --- | --- |
| **Aktivnost 23.** | Objava podataka o javnim nabavama iz EOJN |
| **Nositelj** | Ministarstvo gospodarstva, poduzetništva i obrta |
| **Sunositelj** | Narodne novine d.d. |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Dva puta godišnje (srpanj i prosinac) objavljeni podaci iz EOJN u otvorenom formatu |
| **Status provedbe** | **Provedeno** |
| **Detalji provedbe** | Objava podataka o javnim nabavama iz EOJN (2 puta godišnje u otvorenom formatu). Također, Pravilnik o izradi i objavi plana nabave te registara ugovora o javnoj nabavi i okvirnih sporazuma (Narodne novine, broj 101/2017) predviđa objavu planova nabave i registara ugovora u strojno čitljivom i otvorenom obliku. Podaci iz obavijesti javne nabave dostupni su na <https://eojn.nn.hr/SPIN/application/ipn/DocumentManagement/NewPreglediDokumenataFrm.aspx> . |

|  |  |
| --- | --- |
| **Aktivnost 24.** | Izrada Pravilnika o izradi i objavi plana nabave te registara ugovora o javnoj nabavi i okvirnih sporazuma |
| **Nositelj** | Ministarstvo gospodarstva, poduzetništva i obrta |
| **Sunositelj** | / |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Donesen Pravilnik |
| **Status provedbe** | **Provedeno** |
| **Detalji provedbe** | Izrađen je i objavljen Pravilnik o planu nabave, registru ugovora, prethodnom savjetovanju i analizi tržišta u javnoj nabavi (Narodne novine, broj 101/2017) |

**Mjera 4. Jačanje i unaprjeđenje antikorupcijske i etičke edukacije stručnih osoba naručitelja i ponuditelja**

|  |  |
| --- | --- |
| **Aktivnost 25.** | Provođenje programa izobrazbe i programa stručnog usavršavanja u području javne nabave |
| **Nositelj** | Ministarstvo gospodarstva, poduzetništva i obrta |
| **Sunositelj** | Državna škola za javnu upravu  Hrvatska gospodarska komora |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Provedeno 10 programa izobrazbe i programa stručnog usavršavanja u 2017. godini  - Provedeno 12 programa izobrazbe i programa stručnog usavršavanja u 2018. godini |
| **Status provedbe** | **Provedeno** |
| **Detalji provedbe** | Provedeno 10 programa izobrazbe i programa stručnog usavršavanja u 2017. godini. Provedeno 12 programa izobrazbe i programa stručnog usavršavanja u 2018. godini |

**5.1.4. Trgovačka društva u većinskom državnom vlasništvu**

**Mjera 1. Intenziviranje unutarnjih i vanjskih nadzora poslovanja trgovačkih društava u većinskom državnom vlasništvu i uspostavljanje transparentnosti kriterija procjene efikasnosti poslovanja**

|  |  |
| --- | --- |
| **Aktivnost 26.** | Izrada Antikorupcijskog programa za trgovačka društva u većinskom državnom vlasništvu za razdoblje od 2018. do 2020. godine koji uključuje naputak za izradu kataloga pravila o sprječavanju sukoba interesa koja sadrže upute za postupanje članova upravnih odbora trgovačkih društva u većinskom državnom vlasništvu u situacijama koje mogu dovesti do sukoba interesa i njegovo ugrađivanje u etičke kodekse i interne akte trgovačkih društava u većinskom državnom vlasništvu |
| **Nositelj** | Ministarstvo pravosuđa |
| **Sunositelj** | Ministarstvo financija  Ministarstvo državne imovine  Ministarstvo uprave  Povjerenik za informiranje  Povjerenstvo za odlučivanje o sukobu interesa  Državni ured za reviziju |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen Antikorupcijski program za trgovačka društva u većinskom državnom vlasništvu 2018. - 2020. |
| **Status provedbe** | **Provedeno** |
| **Detalji provedbe** | Cilj donošenja antikorupcijskog programa je jačanje antikoruptivnih mehanizama, integriteta, odgovornosti i transparentnosti u radu trgovačkih društava u većinskom vlasništvu države. S obzirom na kašnjenje u provedbi predmetne aktivnosti izmijenjeno je razdoblje važenja dokumenta. Antikorupcijski program za trgovačka društva u većinskom državnom vlasništvu 2019. - 2020. donesen je 12. svibnja 2019. (Narodne novine, broj 48/2019). |

|  |  |
| --- | --- |
| **Aktivnost 27.** | Donošenje Odluke o metodologiji praćenja provedbe plana restrukturiranja u trgovačkim društvima i drugim pravnim osobama u državnom portfelju (na temelju kojeg će trgovačka društva i druge pravne osobe od strateškog i posebnog interesa za Republiku Hrvatsku izraditi kvartalna i godišnja izvješća) |
| **Nositelj** | Ministarstvo državne imovine |
| **Sunositelj** | Centar za restrukturiranje i prodaju  Ministarstvo financija |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva  \*( po službenom očitovanju MDI - Projekt se financira sredstvima EK (tehnička pomoć)) |
| **Pokazatelji provedbe** | - Donesena Odluka  - Donesena kvartalna i godišnja izvješća trgovačkih društava i drugih pravnih osoba od strateškog i posebnog interesa za RH |
| **Status provedbe** | **Djelomično provedeno** |
| **Detalji provedbe** | Služba za potporu strukturnim reformama (SRSS) dala je suglasnost da se sredstva namijenjena realizaciji projekta praćenja restrukturiranja iskoriste za predviđenu namjenu, iako ta aktivnost više nije sastavni dio Nacionalnog programa reformi za 2018. godinu. Zbog postupka donošenja novog Zakona o upravljanju državnom imovinom (Narodne novine, broj 52/2018), postupak je privremeno zaustavljen, jer je po novom Zakonu većina nadležnosti sa MIDIM-a prebačena na ministarstva u čijoj nadležnosti su djelatnosti kojima se pretežito bavi pravna osoba od posebnog interesa za Republiku Hrvatsku. Postupak je i dalje u tijeku i nastavlja se kroz donošenje odluke o modelima restrukturiranja koje će pravne osobe moći primijeniti, prema savjetima odabranih konzultanata. |

|  |  |
| --- | --- |
| **Aktivnost 28.** | Definiranje metodologije za utvrđivanje i praćenje srednjoročnih ciljeva strateških trgovačkih društava te provođenje pilot projekta na manjem broju društava |
| **Nositelj** | Ministarstvo državne imovine |
| **Sunositelj** | Ministarstvo financija  European Bank For Reconstruction And Development |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva  \*( po službenom očitovanju MDI - Projekt se financira sredstvima EK (tehnička pomoć)) |
| **Pokazatelji provedbe** | - Izrađeni metodološki standardizirani srednjoročni planovi poslovanja za sva strateška trgovačka društva za razdoblje 2017. - 2020.  - Proveden pilot projekt |
| **Status provedbe** | **Provedeno** |
| **Detalji provedbe** | Projekt je završen putem tehničke pomoći EK u skladu s Nacionalnim programom reformi za 2018. godinu.  Vlada Republike Hrvatske donijela je Odluku o praćenju planova i izvještaja o poslovanju trgovačkih društava i pravnih osoba koji čine državnu imovinu (Narodne novine, broj 71/2018).  Na temelju navedene Odluke donesena je Uputa za izradu i dostavu planova i izvještaja o poslovanju trgovačkih društava i pravnih osoba koji čine državnu imovinu. Predmetnom Odlukom i Uputom MIDIM, MFIN i CERP detaljno prate kvartalna i godišnja financijska izvješća te godišnje i srednjoročne planove i njihovo ispunjenje određenih subjekata izvještavanja. |

|  |  |
| --- | --- |
| **Aktivnost 29.** | Izrada i objava popisa trgovačkih društava u većinskom vlasništvu RH u ponovno uporabljivom obliku (otvoreni podaci) (ispunjavanje obveze iz čl. 10, toč.5. Zakona o pravu na pristup informacijama) |
| **Nositelj** | Ministarstvo državne imovine |
| **Sunositelj** | Povjerenik za informiranje  Ministarstvo financija  Ministarstvo pravosuđa |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen i objavljen popis trgovačkih društava RH u ponovno uporabljivom obliku |
| **Status provedbe** | **Provedeno** |
| **Detalji provedbe** | Popis je izrađen i objavljen na stranicama Ministarstva državne imovine (MDI); link: <https://imovina.gov.hr> (popis obuhvaća trgovačka društva u većinskom i manjinskom vlasništvu Republike Hrvatske uključujući i društva iz portfelja Centra za restrukturiranje i prodaju-CERP. Popis je izrađen u dva dijela: Popis dionica u trgovačkim društvima i pravne osobe te Popis poslovnih udjela u trgovačkim društvima.  Isto je objavljeno u Narodne novine, broj 2/2018. i na mrežnim stranicama CERP-a ([www.cerp.hr](http://www.cerp.hr)) i MIDIM-a ([www.imovina.gov.hr](http://www.imovina.gov.hr)). |

**Mjera 2. Stvaranje jasnih pravila o imenovanjima članova upravnih i nadzornih odbora**

|  |  |
| --- | --- |
| **Aktivnost 30.** | Izrada novog obrasca Izjave o nepostojanju sukoba interesa |
| **Nositelj** | Ministarstvo državne imovine |
| **Sunositelj** | / |
| **Rok za provedbu** | IV. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen obrazac Izjave o nepostojanju sukoba interesa |
| **Status provedbe** | **Provedeno** |
| **Detalji provedbe** | Obrazac Izjave o nepostojanju sukoba interesa u primjeni je od 13. veljače 2017. godine. |

|  |  |
| --- | --- |
| **Aktivnost 31.** | Izrada smjernice i upute o sprječavanju sukoba interesa i o pravilnom upravljanju sukobom interesa prilikom imenovanja članova uprave i nadzornih odbora trgovačkih društava u većinskom državnom vlasništvu |
| **Nositelj** | Povjerenstvo za odlučivanje o sukobu interesa |
| **Sunositelj** | Ministarstvo državne imovine |
| **Rok za provedbu** | IV. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena i dostavljena smjernica i uputa upravama i nadzornim odborima svih trgovačkih društava u većinskom državnom vlasništvu |
| **Status provedbe** | **Nije provedeno** |
| **Detalji provedbe** | Cilj predmetne smjernice bio je dati tumačenje čl. 14. st. 1. Zakona o sprječavanju sukoba interesa s obzirom na uočeno nerazumijevanje i poteškoće u primjeni istog u praksi. S obzirom da su na radnoj skupini za izradu nacrta prijedloga Zakona o sprječavanju sukoba interesa, osnovanoj od strane Ministarstva uprave kao nadležnog tijela, najavljene izmjene upravo tog članka Zakona, i to u dijelu koji se odnosi na zabranu članstva u upravnim tijelima i nadzornim odborima trgovačkih društava, Povjerenstvo za odlučivanje o sukobu interesa je ocijenilo da je donošenje smjernice kojom se tumači navedena odredba Zakona, u ovom trenutku nesvrsishodno. Povjerenstvo stoga predlaže da se rok za izvršenje predmetne aktivnosti uskladi s rokom za izvršenje aktivnosti broj 35 koja se odnosi na donošenje Zakona o sprječavanju sukoba interesa čiji je nositelj Ministarstvo uprave, odnosno da se rok pomakne na II. kvartal 2018. godine. |

**Mjera 3. Jačanje mehanizama sprječavanja sukoba interesa predsjednika i članova upravnih odbora trgovačkih društava u većinskom državnom vlasništvu**

|  |  |
| --- | --- |
| **Aktivnost 32.** | Donošenje novog Kodeksa korporativnog upravljanja trgovačkim društvima i drugim pravnim osobama od strateškog i posebnog interesa za Republiku Hrvatsku |
| **Nositelj** | Ministarstvo državne imovine |
| **Sunositelj** | / |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Donesen Kodeks korporativnog upravljanja |
| **Status provedbe** | **Provedeno** |
| **Detalji provedbe** | Novi Kodeks korporativnog upravljanja trgovačkim društvima u kojima Republika Hrvatska ima dionice ili udjele donesen je na 73. sjednici VRH održanoj 28. prosinca 2017. godine (Narodne novine, broj 132/2017) |

**Mjera 4. Nadzor nad davanjem sponzorstava i donacija u trgovačkim društvima u većinskom državnom vlasništvu**

|  |  |
| --- | --- |
| **Aktivnost 33.** | Objava podataka o sponzorstvima i donacijama trgovačkih društava u većinskom državnom vlasništvu u ponovno uporabljivom obliku (provedba članka 10., st.1., toč.8. Zakona o pravu na pristup informacijama) |
| **Nositelj** | Ministarstvo državne imovine |
| **Sunositelj** | Ministarstvo pravosuđa  Ministarstvo financija  Povjerenik za informiranje  Ministarstvo uprave |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Objavljeni podaci dvaput godišnje u ponovno uporabljivom obliku o sponzorstvima i donacijama na polugodišnjoj razini |
| **Status provedbe** | **Provedeno** |
| **Detalji provedbe** | Podaci o sponzorstvima i donacijama objavljeni su na službenoj stranici Ministarstva državne imovine.  ( <https://imovina.gov.hr/pravne-osobe/2173> ) |

|  |  |
| --- | --- |
| **Aktivnost 34.** | Provedba programa edukacije trgovačkih društava u vlasništvu Republike Hrvatske, odnosno jedne ili više JLP(R)S o kriterijima i mjerilima dodjele donacija i sponzorstava udrugama civilnog društva |
| **Nositelj** | Ured za udruge Vlade Republike Hrvatske |
| **Sunositelj** | / |
| **Rok za provedbu** | II. kvartal 2018. |
| **Potrebna sredstva** | 40.000,00 kn (20.000,00 kn za 2017. i 20.000,00 kn za 2018. godinu) |
| **Pokazatelji provedbe** | - Održane minimalno 2 edukativne radionice godišnje |
| **Status provedbe** | **Nije provedeno** |
| **Detalji provedbe** | Ured za udruge Vlade RH naznačuje da će aktivnost će biti provedena u I. kvartalu 2019. |

**5.1.5. Sprječavanje sukoba interesa**

**Mjera 1. Jačanje administrativnih i tehničkih kapaciteta Povjerenstva za odlučivanje o sukobu interesa razvojem potrebnih pravnih, tehničkih i informatičkih alata te uspostavom međunarodnih i bilateralnih programa stručnog osposobljavanja**

|  |  |
| --- | --- |
| **Aktivnost 35.** | Provedba edukacija savjetnika u Uredu Povjerenstva |
| **Nositelj** | Povjerenstvo za odlučivanje o sukobu interesa |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | 100.000,00 kn (50.000,00 kn za 2017.; 50.000,00 kn za 2018. godinu) |
| **Pokazatelji provedbe** | - Provedena 2 programa stručnog usavršavanja savjetnika u Uredu Povjerenstva godišnje  - Bilateralna i međunarodna suradnja (studijske posjete) |
| **Status provedbe** | **Provedeno** |
| **Detalji provedbe** | Službenici u Uredu Povjerenstva pohađali su 17. ožujka 2017.g. edukaciju „Primjena novog Zakona o javnoj nabavi“ u sklopu Programa usavršavanja u području javne nabave, organiziranu od strane nositelja programa izobrazbe, društva NOVI INFORMATOR d.o.o.  U razdoblju od 17. do 19. listopada 2017.g. tajnica Povjerenstva sudjelovala je na radionici Trening trenera u sklopu Twinning projekta „Jačanje integriteta javnog sektora“ kojeg zajednički provode Ministarstvo uprave Republike Hrvatske, Državni institut za javnu upravu Republike Finske (HAUS) i Visoka škola za javnu upravu Republike Francuske (ENA) u svrhu razvijanja sveobuhvatnog programa edukacije za primjenu etičkih standarda u javnom sektoru i savladavanja raznih praktičnih vještina podučavanja te stjecanja znanja za samostalno izvođenje programa primjene etičkih standarda.  Zatim, 8. prosinca 2017.g., u Hotelu Westin u Zagrebu održano je savjetovanje „Novosti u upravnom pravu i upravnosudskoj praksi - 5. savjetovanje“, u organizaciji Visokog upravnog suda Republike Hrvatske, kojoj su također prisustvovali savjetnici i tajnica Povjerenstva.  Savjetnici Ureda Povjerenstva sudjelovali su i na Međunarodnom simpoziju „Djelovanje javne uprave“, u sklopu Hrvatsko-francuskih upravnopravnih dana koji se održavao 14. i 15. rujna 2017.g. u Splitu.  Također, jedan savjetnik iz Ureda Povjerenstva sudjelovao je od 22. siječnja 2018.g. do 2. veljače 2018.g. na seminaru u organizaciji Sveučilišta u Perugi, održanom u Rimu i Citta de Castello kojem je bio cilj polaznicima predstaviti teorijsku problematiku fenomena korupcije sa pravnog, ekonomskog, politološkog, sociološkog i kazneno-pravnog stajališta kao i predstaviti modele prevencije te represivnog pristupa korupciji razvijene u Republici Italiji, pri čemu su polaznici sudjelovali i u rješavanju konkretnih problemskih situacija.  U Zagrebu je 13. i 14. lipnja 2018.g. održana konferencija „International Eastern Europe conference on Ethics, Compliance, Risk and Anti-Coruption“ na kojoj je sudjelovala tajnica Povjerenstva.  Nadalje, edukacija savjetnika provedena je i kroz sudjelovanje savjetnika na XXXIII. savjetovanju — aktualnosti hrvatskog zakonodavstva i pravne prakse u organizaciji Hrvatskog društva za građanskopravne znanosti i praksu u Opatiji od 17. do 19. listopada 2018.g.  Također, tri savjetnika iz Ureda Povjerenstva sudjelovala su i na 6. savjetovanju „Novosti u upravnom pravu i upravnosudskoj praksi“ održanom 7. prosinca 2018.g. u Zagrebu. |

**Mjera 2. Jačanje mehanizma provjere imovinskog stanja javnih dužnosnika**

|  |  |
| --- | --- |
| **Aktivnost 36.** | Donošenje Zakona o sprječavanju sukoba interesa |
| **Nositelj** | Ministarstvo uprave |
| **Sunositelj** | Povjerenstvo za odlučivanje o sukobu interesa |
| **Rok za provedbu** | I. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen Nacrt prijedloga Zakona  - Usvajanje Zakona od strane Hrvatskog sabora |
| **Status provedbe** | **Djelomično provedeno** |
| **Detalji provedbe** | Ministar uprave je 17. travnja 2018. godine donio novu Odluku o osnivanju radne grupe za izradu Nacrta prijedloga zakona o sprječavanju sukoba interesa. Dana 9. svibnja 2018. godine održan je prvi sastanak radne grupe na kojem su utvrđeni ciljevi donošenja novog Zakona, metodologija i dinamika rada. Izrađen je radni tekst Nacrta prijedloga zakona. Prema Planu zakonodavnih aktivnosti za 2018. godinu, predviđeno je upućivanje predmetnog Zakona u proceduru Vlade Republike Hrvatske u IV. tromjesečju 2018. godine.  U odnosu na navedenu aktivnost, izrađen je nacrt prijedloga zakona o sprječavanju sukoba interesa koji je bio na radnim tijelima Vlade Republike Hrvatske u mjesecu rujnu 2018. godine.  Međutim, predmetni Nacrt prijedloga zakona nije upućen u daljnju proceduru. Izrada novog zakona nalazi se u Prijedlogu plana zakonodavnih aktivnosti Ministarstva uprave za 2020. godinu te je predviđena u IV. kvartalu 2020. godine. |

|  |  |
| --- | --- |
| **Aktivnost 37.** | Izrada aplikacije koja bi omogućila automatsku usporedbu podataka iz podnesenih izvješća o imovinskom stanju dužnosnika s podacima kojima raspolažu druga državna tijela |
| **Nositelj** | Povjerenstvo za odlučivanje o sukobu interesa |
| **Sunositelj** | / |
| **Rok za provedbu** | IV. kvartal 2017. |
| **Potrebna sredstva** | 150.000,00 kn za 2017. godinu |
| **Pokazatelji provedbe** | - Izrađena i pokrenuta aplikacija |
| **Status provedbe** | **Provedeno** |
| **Detalji provedbe** | Izrada predmetne aplikacije je dovršena i trenutno je u fazi testiranja. |

**Mjera 3. Podizanje svijesti o sukobu interesa svih kategorija i razina dužnosnika obuhvaćenih odredbama Zakona o sprječavanju sukoba interesa, u cilju osvješćivanja o problematici etike i integriteta**

|  |  |
| --- | --- |
| **Aktivnost 38.** | Izrada i objava smjernica i uputa kojima se tumače pojedine odredbe Zakona o sprječavanju sukoba interesa |
| **Nositelj** | Povjerenstvo za odlučivanje o sukobu interesa |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađene i javno objavljene 3 smjernice i upute godišnje |
| **Status provedbe** | **Djelomično provedeno** |
| **Detalji provedbe** | Povjerenstvo je donijelo i na mrežnim stranicama objavilo 4 od predviđenih 6 smjernica i uputa kako slijedi.  Povjerenstvo je 13. travnja 2018. g. donijelo smjernicu i uputu kojom se zastupnici u Hrvatskom saboru koji ostvaruju pravo na naknadu materijalnih troškova u mjesečnom, paušalnom iznosu - zastupnički paušal, upućuju na obvezu navođenja istog u izvješću o imovinskom stanju dužnosnika.  Zatim je povodom učestalih upita dužnosnika i zainteresirane javnosti dana 8. lipnja 2018. g. donesena smjernica i uputa vezana za pokrivanje troškova puta, smještaja i ulaznica dužnosnicima prilikom odlaska na svjetsko nogometno prvenstvo koje će se održati u Ruskoj federaciji tijekom lipnja i srpnja tekuće godine.  Povjerenstvo je potom 9. srpnja 2018. g. donijelo Smjernicu i uputu za zastupnike u Hrvatskom saboru koji su ujedno članovi Savjeta za nacionalne manjine koji donosi odluku o raspoređivanju sredstava državnog proračuna pravnim osobama nacionalnih manjina, a koji su istovremeno i članovi udruga nacionalnih manjina koje sudjeluju u dodjeli sredstava.  24. prosinca 2018. g. donesena je smjernica i uputa za sve dužnosnike i rukovodeće državne službenike, a koja se odnosi na promjene na imovini koje su isti, sukladno članku 8. stavku 2. Zakona o sprječavanju sukoba interesa, dužni prijaviti Povjerenstvu istekom godine u kojoj je promjena nastala. |

|  |  |
| --- | --- |
| **Aktivnost 39.** | Održavanje seminara, radionica, okruglih stolova i panel rasprava o sprječavanju sukoba interesa |
| **Nositelj** | Povjerenstvo za odlučivanje o sukobu interesa |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | 60.000,00 kn (30.000,00 za 2017. i 30.000,00 za 2018. godinu) |
| **Pokazatelji provedbe** | - Provedene 2 edukativne aktivnosti godišnje |
| **Status provedbe** | **Nije provedeno** |
| **Detalji provedbe** | 4. rujna 2018. g. Povjerenstvo je uputilo dopise Hrvatskom saboru i Vladi Republike Hrvatske u kojima je izražena namjera organiziranja dva okrugla stola na temu „Promicanje integriteta u obavljanju javnih dužnosti u svjetlu izrade novog Zakona o sprječavanju sukoba interesa“ od kojih je jedan okrugli stol bio predviđen za predsjednika, potpredsjednike i zastupnike Hrvatskog sabora, a drugi za predsjednika, potpredsjednike i članove Vlade Republike Hrvatske. Cilj planiranih okruglih stolova bio je jačanje svijesti dužnosnika o potrebi osiguranja sprječavanja privatnih utjecaja na donošenje odluka u obnašanju javnih dužnosti, kao i potrebi jačanja integriteta, objektivnosti, nepristranosti i transparentnosti u obnašanju javnih dužnosti. Predmetnim dopisima Tajništvo Hrvatskoga sabora te Ured predsjednika Vlade Republike Hrvatske zamoljeni su za dostavom prijedloga pogodnog datuma za održavanje navedenih okruglih stolova te za suradnju oko organizacije istih. |

**5.1.6. Pravo na pristup informacijama**

**Mjera 1. Jačanje provedbe Zakona o pravu na pristup informacijama i drugih propisa kojima se ostvaruje transparentnost**

|  |  |
| --- | --- |
| **Aktivnost 40.** | Praćenje primjene članaka 10. i 11. Zakona o pravu na pristup informacijama od strane agencija |
| **Nositelj** | Povjerenik za informiranje |
| **Sunositelj** | / |
| **Rok za provedbu** | I. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena metodologija praćenja i objavljeno analitičko izvješće |
| **Status provedbe** | **Provedeno** |
| **Detalji provedbe** | Provedba predmetne aktivnosti započela je u studenom 2017. godine izradom metodologije praćenja i definiranjem kruga praćenih tijela javne vlasti, a samo je praćenje i izrada analitičkog izvješća dovršena u svibnju 2018. godine.  <https://www.pristupinfo.hr/dokumenti-i-publikacije/analiticka-izvjesca/> |

|  |  |
| --- | --- |
| **Aktivnost 41.** | Uspostavljanje, objava i ažuriranje evidencije isključivih prava sukladno članku 34. Zakona o pravu na pristup informacijama |
| **Nositelj** | Povjerenik za informiranje |
| **Sunositelj** | / |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Prikupljeni podaci o zaključenim ugovorima koji reguliraju isključiva prava na korištenje nekih podataka, obrađena i objavljena evidencija |
| **Status provedbe** | **Provedeno** |
| **Detalji provedbe** | Povjerenik za informiranje je u više navrata tražio od tijela javne vlasti dostavu podataka za potrebe izrade Izvješća o provedbi Direktive o ponovnoj uporabi informacija javnog sektora koje je Povjerenik za informiranje podnio Europskoj komisiji.  Nakon analize pristiglih odgovora, utvrđena je evidencija u kojoj zasad nije identificiran niti jedan takav ugovor koji po svom sadržaju odgovara definiciji ugovora o isključivim pravima.  Povjerenik za informiranje je tijekom proteklog razdoblja analizirao zakonske i podzakonske akte kojima se uređuje pojedino upravno područje, a temeljem kojih su tijela državne uprave, s njima povezane agencije i komore, te druge pravne osobe s javnim ovlastima u obvezi voditi određene baze, evidencije, registre i druge skupove podataka. Analitička izvješća o poduzetom praćenju javno su dostupna na web stanici Povjerenika za informiranje na poveznici <http://www.pristupinfo.hr/dokumenti-i-publikacije/>. |

**Mjera 2. Izgradnja i jačanje institucionalnih kapaciteta za provedbu Zakona o pravu na pristup informacijama**

|  |  |
| --- | --- |
| **Aktivnost 42.** | Provedba on-line edukacije za predstavnike tijela javne vlasti kao nastavak jačanja provedbe Zakona o pravu na pristup informacijama |
| **Nositelj** | Povjerenik za informiranje |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Održano ukupno 10 webinara tijekom izvještajnog razdoblja s oko 200 polaznika  - Izrađeni i objavljeni on-line edukativni video materijali |
| **Status provedbe** | **Provedeno** |
| **Detalji provedbe** | Povjerenik za informiranje je u izvještajnom održao ukupno 12 webinara za tijela javne vlasti, a koje je slušalo ukupno 408 službenika.  Edukativni materijali objavljeni na:  <https://www.pristupinfo.hr/dokumenti-i-publikacije/promotivni-materijali/> |

**Mjera 3. Jačanje svijesti o pravu na pristup informacijama i potrebi transparentnog rada tijela javne vlasti**

|  |  |
| --- | --- |
| **Aktivnost 43.** | Provedba kampanje za korisnike (građane, udruge, medije, privatni sektor) o pravu na pristup informacijama |
| **Nositelj** | Povjerenik za informiranje |
| **Sunositelj** | Hrvatska zajednica županija  Udruga općina  Udruga gradova  Ured za udruge Vlade Republike Hrvatske |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Održane 4 radionice za korisnike  - Održana 4 webinara godišnje za najmanje 80 korisnika o pravu na pristup informacijama  - Izrađeni i distribuirani promotivno-edukativni video i tiskani materijali |
| **Status provedbe** | **Provedeno** |
| **Detalji provedbe** | Povjerenik za informiranje je tijekom 2017. godine nastavio suradnju s Hrvatskim novinarskim društvom, te je održana edukacija Mediji u akciji o korištenju Zakona o pravu na pristup informacijama u novinarstvu, a održane su i edukacije za studente Fakulteta političkih znanosti, Pravnog fakulteta, Veleučilišta Baltazar i Ekonomskog fakulteta u Rijeci. Povrh toga, održavani su i webinari za korisnike, pa je tijekom 2017. i 2018. održano ukupno 12 tematskih webinara za korisnike *Kako ostvariti pravo na informaciju?*, koji ih vodi kroz uspješan postupak ostvarivanja prava na pristup informacijama za sveukupno 163 korisnika.  Dodatno, u okviru projekta informiranja ,,Jačanje kapaciteta tijela javne vlasti, udruga, medija i građana za provedbu Zakona o pravu na pristup informacijama" Povjerenik za informiranje je održao ukupno 6 radionica za korisnike prava na pristup informacijama Moje pravo na informaciju, i to 2 u Zagrebu, te po jednu u Rijeci, Osijeku, Dubrovniku i Splitu, a povodom Međunarodnog dana prava na pristup informacijama 2017. godine održana je tribina za korisnike pod nazivom *Koristiš li svoje pravo na informaciju*. Tijekom izvještajnog razdoblja nastavljena je izrada i distribucija newslettera za medije kako važnoj skupini korisnika prava na pristup informacijama približiti mogućnosti koje nudi Zakon o pravu na pristup informacijama u obavljanju novinarske profesije. Na radionicama su se dijelili izrađeni promotivni materijali kreirani posebno za korisnike - infografike o pravu na pristup informacijama, o ponovnoj uporabi informacija i o savjetovanjima s javnošću, te drugi priručnici i letci. |

**Mjera 4. Poboljšanje pravnog okvira za ostvarivanje načela transparentnosti u javnom upravljanju**

|  |  |
| --- | --- |
| **Aktivnost 44.** | Analiza transparentnosti dodjele bespovratnih sredstava (TDU, agencija i zaklada) neprofitnim organizacijama na natječajima i izrada preporuka za poboljšanje transparentnosti |
| **Nositelj** | Povjerenik za informiranje |
| **Sunositelj** | Ured za udruge Vlade Republike Hrvatske |
| **Rok za provedbu** | IV. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena i objavljena analiza koja obuhvaća najmanje 5 tijela,  - Utvrđene i objavljenje preporuke na Internet stranici PI-a |
| **Status provedbe** | **Provedeno** |
| **Detalji provedbe** | Analitičko izvješće i preporuke objavljeni su na internetskoj stranici Povjerenika za informiranje, na poveznici <http://www.pristupinfo.hr/objavljeno-analiticko-izvjesce-transparentnost-dodjele-bespovreatnih-sredstava-neprofitnim-organizacijama-na-natjecajima/>. |

|  |  |
| --- | --- |
| **Aktivnost 45.** | Izrada uputa o postupanju tijela javne vlasti u slučaju postojanja zakonskih ograničenja na informaciji i u slučaju moguće zlouporabe prava |
| **Nositelj** | Povjerenik za informiranje |
| **Sunositelj** | - |
| **Rok za provedbu** | IV. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađene i objavljene 2 upute: za provedbu testa razmjernosti i javnog interesa i zlouporabe prava |
| **Status provedbe** | **Provedeno** |
| **Detalji provedbe** | Smjernice su izrađene u prosincu 2017. godine i objavljene su na internetskoj stranici Povjerenika za informiranje te su proaktivno distribuirane pojedinim grupama tijela javne vlasti. Upute i Smjernice dostupne su za preuzimanje na poveznici <https://www.pristupinfo.hr/pravni-okvir/upute-smjernice-obrasci/> . U skladu s navedenim, provedba predmetne aktivnosti smatra se završenom. |

|  |  |
| --- | --- |
| **Aktivnost 46.** | Donošenje upute o nužnim funkcionalnostima softverskih i programskih sustava čiju izradu naručuju tijela javne vlasti (vlasništvo podataka, data dump opcija, strojno čitljivi podaci, vlasništvo nad kodom, itd.) |
| **Nositelj** | Ministarstvo uprave |
| **Sunositelj** | Povjerenik za informiranje |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena i javno objavljena analiza i preporuke |
| **Status provedbe** | **Provedeno** |
| **Detalji provedbe** | Ministarstvo uprave je svim središnjim tijelima državne uprave dana 3. svibnja 2018. godine dostavilo Uputu o nužnim zahtjevima kod nabave programskih sustava čiju izradu naručuju tijela (KLASA: 650- 01/18-01/16, URBROJ: 515-04/3-18-1). Navedena Uputa sadržajno regulira sve elemente prethodno navedene aktivnosti iz Akcijskog plana za 2017. i 2018. godinu uz Strategiju suzbijanja korupcije za razdoblje od 2015. do 2020. godine.  <https://uprava.gov.hr/uputa-o-nuznim-zahtjevima-kod-nabave-programskih-sustava-ciju-izradu-narucuju-tijela-javnog-sektora/14768> |

|  |  |
| --- | --- |
| **Aktivnost 47.** | Izrada Smjernica za uređivanje instituta vijećničkih pitanja u statutima i općim aktima JLP(R)S |
| **Nositelj** | Povjerenik za informiranje |
| **Sunositelj** | Ministarstvo uprave |
| **Rok za provedbu** | IV. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađene Smjernice i objavljene na internet stranici PI-a |
| **Status provedbe** | **Provedeno** |
| **Detalji provedbe** | Smjernice su izrađene u prosincu 2017. godine i objavljene su na internetskoj stranici Povjerenika za informiranje te su proaktivno distribuirane pojedinim grupama tijela javne vlasti. Upute i Smjernice dostupne su za preuzimanje na poveznici <https://www.pristupinfo.hr/pravni-okvir/upute-smjernice-obrasci/>. U skladu s navedenim, provedba predmetne aktivnosti smatra se završenom. |

|  |  |
| --- | --- |
| **Aktivnost 48.** | Izrada Smjernica o objavi proračunskih dokumenata i izvješća u otvorenom formatu |
| **Nositelj** | Povjerenik za informiranje |
| **Sunositelj** | Ministarstvo financija |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Objavljene i distribuirane Smjernice |
| **Status provedbe** | **Provedeno** |
| **Detalji provedbe** | Smjernice su izrađene, usuglašene s nadležnim tijelima i objavljene na stranicama Povjerenika za informiranje <https://www.pristupinfo.hr/pravni-okvir/upute-smjernice-obrasci/> |

**5.1.7. Uloga organizacija civilnog društva, građana i medija u suzbijanju korupcije**

**Mjera 1. Povećanje transparentnosti suradnje tijela javne vlasti s civilnim društvom**

|  |  |
| --- | --- |
| **Aktivnost 49.** | Ažuriranje baze podataka o sastavima radnih skupina za izradu nacrta zakona, drugih propisa i akata te drugih povjerenstava i radnih tijela (uključujući ona u kojima sudjeluju organizacije civilnog društva i ostali predstavnici zainteresirane javnosti) u sklopu savjetovanja.gov.hr. |
| **Nositelj** | Ured za udruge Vlade Republike Hrvatske |
| **Sunositelj** | Povjerenik za informiranje |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | Na stranici <https://savjetovanja.gov.hr/baza-savjetodavnihtijela/1118> redovito su ažurirani podaci o sastavima radnih skupina u otvorenom obliku. |
| **Status provedbe** | **Nije provedeno** |
| **Detalji provedbe** | Ured za udruge se obratio Agenciji za zaštitu osobnih podataka za službeno tumačenje da li je ova aktivnost u skladu s odredbama Uredbe za zaštitu osobnih podataka. AZOP je krajem 2018. dao pozitivan odgovor te će se realizaciji aktivnosti pristupiti u I. kvartalu 2019. |

|  |  |
| --- | --- |
| **Aktivnost 50.** | Izrada novog informacijskog sustava za praćenje i vrednovanje dodjele financijskih sredstava udrugama koje provode programe i/ili projekte od interesa za opće dobro (čl. 56. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge) |
| **Nositelj** | Ured za udruge Vlade Republike Hrvatske |
| **Sunositelj** | / |
| **Rok za provedbu** | II. kvartal 2018. |
| **Potrebna sredstva** | 2.000.000,00 kn (85% EU sredstva, 15% Državni proračun) |
| **Pokazatelji provedbe** | - Uspostavljen novi informacijski sustav  - Objavljeni izvještaji o provedenim financiranim programima organizacija civilnog društva  - Broj tijela državne uprave koja koriste sustav |
| **Status provedbe** | **Nije provedeno** |
| **Detalji provedbe** | Provedba je planirana u razdoblju 2019. — 2020. u suradnji s APIS IT d.o.o. |

|  |  |
| --- | --- |
| **Aktivnost 51.** | Provedba programa edukacije o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge |
| **Nositelj** | Ured za udruge Vlade Republike Hrvatske |
| **Sunositelj** | Državna škola za javnu upravu |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Provedena 3 edukacijska seminara na državnoj te 3 na razini JLP(R)S  - Broj sudionika na seminarima |
| **Status provedbe** | **Provedeno** |
| **Detalji provedbe** | Službenici Ureda za udruge kontinuirano provode edukacije o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge. U II., III. i IV. kvartalu 2018. u Državnoj školi za javnu upravu provedeno je 6 dvodnevnih radionica za ukupno 116 polaznika. |

|  |  |
| --- | --- |
| **Aktivnost 52.** | Ažuriranje i nadogradnja javne baze podataka o projektima i programima organizacija civilnoga društva financiranim iz javnih izvora |
| **Nositelj** | Ured za udruge Vlade Republike Hrvatske |
| **Sunositelj** | Tijela državne uprave  Jedinice lokalne i područne (regionalne) samouprave  Trgovačka društva u većinskom državnom i većinskom vlasništvu jedinica lokalne i područne (regionalne) samouprave |
| **Rok za provedbu** | IV. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Ažurirana i nadograđena javna baza podataka s podacima o financiranju projekata organizacija civilnog društva u otvorenom obliku |
| **Status provedbe** | **Provedeno** |
| **Detalji provedbe** | VRH-e u travnju 2017. godine, usvojila je Izvješće o financiranju projekata i programa organizacija civilnog društva iz javnih izvora u 2015. godini. Devetu godinu za redom UZUVRH je pripremio ovo sveobuhvatno izvješće o dodijeljenim sredstvima za projekte i programe od interesa za opće dobro koje provode udruge i druge organizacije civilnog društva, no Izvješće s podacima za 2015. bilo je prva takva analiza pripremljena temeljem članka 57., alineje 9. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15). U odnosu na prethodne dvije godine, broj davatelja financijskih sredstava iz javnih izvora koji je obuhvaćen ovim Izvještajem povećan je na 1.709 što je, primjerice u odnosu na 2014. godinu, povećanje od gotovo 300%. Radi se o davateljima sredstava iz javnih izvora koji su u obvezi primjenjivati Uredbu kada financiraju aktivnosti, projekte i programe udruga i drugih organizacija civilnog društva iz javnih sredstava: tijela državne uprave, Vladini uredi i tijela, javne institucije, jedinice lokalne i područne (regionalne) samouprave, trgovačka društva u javnom vlasništvu, turističke zajednice te sportske zajednice, vatrogasne zajednice i zajednice tehničke kulture. Po prvi puta UZUVRH je prikupljao podatke o financiranju elektroničkim putem koristeći sustav e-Izvještavanje OCD čiju je izradu početkom 2016. godine pokrenuo Ured za udruge u suradnji s Nacionalnom zakladom za razvoj civilnog društva.  Svi prikupljeni i obrađeni podaci po usvajanju Izvješća od strane VRH javno su objavljeni na mrežnim stranicama Ureda za udruge u Bazi podataka odobrenih financijskih podrški kao i na platformi Središnjeg državnog portala otvorenih podataka Republike Hrvatske, čime su se u navedenim bazama po prvi puta našli podaci o dodijeljenim sredstvima za projekte i programe organizacija civilnoga društva od strane javnih trgovačkih društava – na državnoj i lokalnoj razini, turističkih zajednica te drugih pravnih osoba koje dodjeljuju javna sredstva za ove namjene (sportske zajednice, vatrogasne zajednice te zajednice tehničke kulture). |

**Mjera 2. Jačanje sposobnosti organizacija civilnog društva za aktivan doprinos provedbi antikorupcijskih mjera**

|  |  |
| --- | --- |
| **Aktivnost 53.** | Raspisivanje javnog poziva i sklapanje ugovora za dodjelu bespovratnih sredstava u okviru OP Učinkoviti ljudski potencijali 2014.-2020. u području suradnje organizacija civilnoga društva i lokalnih vlasti za participativno upravljanje proračunskim procesima, te praćenje postupaka javne nabave |
| **Nositelj** | Ured za udruge Vlade Republike Hrvatske |
| **Sunositelj** | Povjerenstvo za odlučivanje o sukobu interesa |
| **Rok za provedbu** | II. kvartal 2018. |
| **Potrebna sredstva** | 12.000.000,00 kn (85% EU sredstva, 15% Državni proračun) |
| **Pokazatelji provedbe** | - Raspisan javni poziv  - Broj sklopljenih ugovora za dodjelu bespovratnih sredstava |
| **Status provedbe** | **Nije provedeno** |
| **Detalji provedbe** | Aktivnosti 53. i 54. objedinjene su u jednu aktivnost budući da je Ured za udruge u prosincu 2018. objavio objedinjeno javni poziv na dostavu projektnih prijedloga „Suradnja organizacija civilnoga društva i lokalnih vlasti na prevenciji korupcije i sukoba interesa u provedbi javnih politika“. Ukupna financijska alokacija u okviru Poziva na dostavu projektnih prijedloga iznosi 85.000.000,00 kn. Aktivnost će biti provedena u okviru provedbe Akcijskog plana za 2019. i 2020. godinu. |

|  |  |
| --- | --- |
| **Aktivnost 54.** | Raspisivanje javnog poziva za dodjelu bespovratnih sredstava u okviru OP Učinkoviti ljudski potencijali 2014.-2020. u području suzbijanja korupcije i sprječavanja sukoba interesa |
| **Nositelj** | Ured za udruge Vlade Republike Hrvatske |
| **Sunositelj** | Povjerenstvo za odlučivanje o sukobu interesa |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Raspisan javni poziv |
| **Status provedbe** | **Nije provedeno** |
| **Detalji provedbe** | Aktivnosti 53. i 54. objedinjene su u jednu aktivnost budući da je Ured za udruge u prosincu 2018. objavio objedinjeno javni poziv na dostavu projektnih prijedloga „Suradnja organizacija civilnoga društva i lokalnih vlasti na prevenciji korupcije i sukoba interesa u provedbi javnih politika“. Ukupna financijska alokacija u okviru Poziva na dostavu projektnih prijedloga iznosi 85.000.000,00 kn. Aktivnost će biti provedena u okviru provedbe Akcijskog plana za 2019. i 2020. godinu. |

**Mjera 3. Daljnje unaprjeđenje provedbe savjetovanja sa zainteresiranom javnošću**

|  |  |
| --- | --- |
| **Aktivnost 55.** | Unaprjeđenje zajedničkog interaktivnog internetskog sustava (e-Savjetovanja) – za savjetovanje s javnošću u postupcima donošenja zakona, drugih propisa i akata |
| **Nositelj** | Ured za udruge Vlade Republike Hrvatske |
| **Sunositelj** | Vlada Republike Hrvatske – Ured za zakonodavstvo  Povjerenik za informiranje |
| **Rok za provedbu** | IV. kvartal 2018. |
| **Potrebna sredstva** | 150.000,00 kn za 2018. godinu |
| **Pokazatelji provedbe** | - Sustav prilagođen izmjenama Zakona o procjeni učinaka propisa i drugim relevantnim izmjenama  - Broj održanih sastanaka s administratorima sustava i koordinatorima savjetovanja u TDU |
| **Status provedbe** | **Provedeno** |
| **Detalji provedbe** | Ured za udruge je, u suradnji s Uredom za zakonodavstvo, nadogradio aplikaciju e-Savjetovanja sa svim obrascima vezanim za procjenu učinaka propisa sukladno Zakonu o procjeni učinaka propisa i Uredbi o provedbi postupka procjene učinaka propisa.  U 2017. godini održan je jedan sastanak s administratorima sustava i koordinatorima savjetovanja u TDU. |

|  |  |  |
| --- | --- | --- |
| **Aktivnost 56.** | |  | | --- | | Provođenje programa edukacije o standardima savjetovanja sa zainteresiranom javnošću u postupcima donošenja zakona, drugih propisa i akata i radionica o korištenju sustava e-Savjetovanja | |
| **Nositelj** | Ured za udruge Vlade Republike Hrvatske |
| **Sunositelj** | Državna škola za javnu upravu  Povjerenik za informiranje |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Provedena 3 edukacijska seminara o standardima savjetovanja na državnoj te 3 na razini JLP(R)S  - Provedeno minimalno 6 radionica o korištenju sustava e-Savjetovanja godišnje  - Broj sudionika na seminarima i radionicama |
| **Status provedbe** | **Djelomično provedeno** |
| **Detalji provedbe** | Službenici Ureda za udruge kontinuirano provode edukacije o metodama savjetovanja i alatima za praktičnu primjenu u provedbi savjetovanja putem Državne škole za javnu upravu. U II., III. i IV. kvartalu održana je jedna radionica za 14 polaznika. U istom razdoblju održano je i 6 radionica o korištenju sustava e-Savjetovanja na kojima je sudjelovalo 67 polaznika. |

|  |  |
| --- | --- |
| **Aktivnost 57.** | Promotivna kampanja za građane o e-Savjetovanjima |
| **Nositelj** | Ured za udruge Vlade Republike Hrvatske |
| **Sunositelj** | / |
| **Rok za provedbu** | IV. kvartal 2017. |
| **Potrebna sredstva** | 50.000,00 kn za 2017. godinu |
| **Pokazatelji provedbe** | - Provedena promotivna kampanja emitiranjem promotivnog spota putem društvenih mreža, internetskih portala i HTV-a  - Broj tiskanih i distribuiranih letaka |
| **Status provedbe** | **Provedeno** |
| **Detalji provedbe** | U prosincu 2017. godine UZUVRH je zatražio ponude za izradu video spota te letka o e-Savjetovanjima te je izabrana najbolja ponuda, ona tvrtke ILI NET d.o.o. Tijekom prosinca je dogovorena i izrađena finalna verzija video spota, a u siječnju 2018. je utvrđena i finalna verzija letka. Letak je tiskan u siječnju u 5000 primjeraka. Letke će se dijeliti na događajima koje organizira ili na kojima sudjeluje UZUVRH, a na kojima će se promovirati sustav e-Savjetovanja te će biti objavljen i na internetskim stranicama Ureda.  Također, u prosincu je dogovorena suradnja s tvrtkom ILI NET d.o.o. u provedbi kampanje te će do kraja siječnja biti utvrđen plan digitalnog oglašavanja. UZUVRH će se obratiti za suradnju i HTV-u u svrhu emitiranja spota na njihovom programu. Očekuje se da će kampanja krenuti početkom veljače 2018. |

**5.2. Posebni ciljevi za prioritetna (sektorska) područja**

**5.2.1 Pravosuđe**

**Mjera 1. Proaktivna primjena etičkih standarda i jačanje sustava upravljanja sukobom interesa pravosudnih dužnosnika**

|  |  |
| --- | --- |
| **Aktivnost 58.** | Jačanje kapaciteta Etičkog povjerenstva i njegove uloge u stegovnim postupcima protiv zamjenika državnih odvjetnika donošenjem novog Zakona o državnom odvjetništvu i Zakona o državnoodvjetničkom vijeću |
| **Nositelj** | Ministarstvo pravosuđa |
| **Sunositelj** | Državno odvjetništvo Republike Hrvatske  Državnoodvjetničko vijeće |
| **Rok za provedbu** | I. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Upućen Nacrt prijedloga zakona na postupak donošenja Vladi RH - Donesen Zakon |
| **Status provedbe** | **Provedeno** |
| **Detalji provedbe** | Zakon o državnom odvjetništvu i Zakon o Državnoodvjetničkom vijeću doneseni su 6. srpnja 2018. godine. (Narodne novine, broj 67/2018). |

|  |  |
| --- | --- |
| **Aktivnost 59.** | Provedba edukacija pravosudnih dužnosnika - radionice na temu: Tumačenje i nadogradnja etičkih načela pravosudnih dužnosnika |
| **Nositelj** | Pravosudna akademija |
| **Sunositelj** | / |
| **Rok za provedbu** | IV. kvartal 2017. |
| **Potrebna sredstva** | 20.000,00 kn za 2017. godinu |
| **Pokazatelji provedbe** | - Povećan broj provedenih edukativnih programa u odnosu na prethodnu godinu |
| **Status provedbe** | **Provedeno** |
| **Detalji provedbe** | Pravosudna akademija je u 2017. godini provela šest jednodnevnih radionica na temu „Deontologija profesije sudac/državni odvjetnik i sukob interesa“ za suce i sudske savjetnike, te zamjenike državnih odvjetnika i državnoodvjetničke savjetnike općinske i županijske razine.  U 2018. godini Pravosudna akademija organizirala je dvodnevni seminar o etici za suce u suradnji s njemačkom Zakladom Hanns-SeideI. Voditelji seminara bili su Đuro Sessa, kao predsjednik CCJE-a VE, dr.sc. Marin Mrčela, kao predsjedavajući GRECO-a VE i dr. Ursula Epp, njemačka sutkinja koja je radila na izradi njemačkog Kodeksa sudačke etike. Na seminaru je sudjelovalo 28 sudaca općinskih i županijskih sudova, uključujući i 10 predsjednika sudova. |

|  |  |
| --- | --- |
| **Aktivnost 60.** | Objava mišljenja i preporuka Etičkog povjerenstva i sudačkih vijeća o sukladnosti određenih ponašanja državnoodvjetničkih dužnosnika i sudaca s etičkim kodeksima na Internet stranicama DORH-a i VSRH-a |
| **Nositelj** | Etičko povjerenstvo Državnog odvjetništva Republike Hrvatske Sudačko vijeće Vrhovnog suda Republike Hrvatske |
| **Sunositelj** | / |
| **Rok za provedbu** | II. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Objava mišljenja o primjeni Etičkog kodeksa na internetskim stranicama DORH-a i VSRH |
| **Status provedbe** | **Djelomično provedeno** |
| **Detalji provedbe** | Vrhovni sud je zatražio i pribavio odluke sudačkih vijeća drugih sudova te će anonimnizirane pravomoćne odluke sudačkog vijeća predsjednika svih sudačkih vijeća biti objavljene na mrežnoj stranici Vrhovnog suda (sada Etičkog vijeća), a naknadno s njima povezati i prvostupanjske odluke.  Etičko povjerenstvo Državnog odvjetništva Republike Hrvatske redovito objavljuje mišljenja i preporuke na internetskoj stranici DORH-a. |

**Mjera 2. Unaprjeđenje sustava provjere imovinskih kartica pravosudnih dužnosnika**

|  |  |
| --- | --- |
| **Aktivnost 61.** | Izrada i uvođenje elektroničkih obrazaca za podnošenje imovinskih kartica pravosudnih dužnosnika |
| **Nositelj** | Ministarstvo pravosuđa |
| **Sunositelj** | Državnoodvjetničko vijeće  Državno sudbeno vijeće |
| **Rok za provedbu** | III. kvartal 2017. |
| **Potrebna sredstva** | 170.000,00 kn za 2017. godinu |
| **Pokazatelji provedbe** | - Izrađena baza podataka  - Uvedeni elektronički obrasci |
| **Status provedbe** | **Provedeno** |
| **Detalji provedbe** | Nakon procesa usuglašavanja zahtjeva procesa prikupljanja i obrade imovinskih kartica pravosudnih dužnosnika s Državnim sudbenim vijećem i Državnoodvjetničkim vijećem, Ministarstvo pravosuđa kao naručitelj sklopilo je 15. veljače 2018. godine s izvršiteljem Ugovor za nabavu usluge izrade informatičkog sustava za elektroničko vođenje imovinskih kartica pravosudnih dužnosnika. Navedeni informatički sustav Ministarstvo pravosuđa je preuzelo 1. lipnja 2018. godine.  Temeljem Zakona o Državnom sudbenom vijeću (Narodne novine, broj 116/10, 57/11, 130/11, 13/13, 28/13, 82/15, 67/18) te Zakona o Državnoodvjetničkom vijeću (Narodne novine, broj 67/2018), donesena su Pravila o sadržaju obrasca izvješća o imovini suca i načinu njegova podnošenja (Narodne novine, broj 22/2019) i Pravila o sadržaju obrasca izvješća o imovini državnog odvjetnika i zamjenika državnog odvjetnika i načinu njegova podnošenja (Narodne novine, broj 27/2019) kojima su detaljno određeni forma i sadržaj ta način podnošenja imovinskih kartica.  Mrežna aplikacija za podnošenje i obradu imovinskih kartica pravosudnih dužnosnika je u punoj uporabi od početka 2019. godine, od stupanja na snagu navedenih podzakonskih propisa. U skladu s odredbama Pravila, u lipnju 2019. godine dovršen je postupak podnošenja imovinskih kartica od strane sudaca i državnoodvjetničkih dužnosnika putem aplikacije. Trenutno je u postupku osiguravanje pravnih preduvjeta za planiranu javnu objavu imovinskih kartica i to usklađivanje s pravnom stečevinom Europske unije u pogledu zaštite osobnih podataka u postupku njihove javne objave, dok su tehnički uvjeti osigurani. |

|  |  |
| --- | --- |
| **Aktivnost 62.** | Jačanje postupka provjere sadržaja imovinskih kartica pravosudnih dužnosnika (aplikacije koja bi omogućila automatsku usporedbu podataka iz podnesenih izvješća o imovinskom stanju pravosudnih dužnosnika s podacima kojima raspolažu druga državna tijela) |
| **Nositelj** | Ministarstvo pravosuđa |
| **Sunositelj** | Državno sudbeno vijeće  Državnoodvjetničko vijeće  Ministarstvo mora, prometa i infrastrukture  Ministarstvo financija  Središnje klirinško depozitarno društvo  Hrvatska agencija za civilno zrakoplovstvo  Visoki trgovački sud  Državna geodetska uprava  Financijska agencija |
| **Rok za provedbu** | IV. kvartal 2018. |
| **Potrebna sredstva** | 300.000,00 kn za 2018. godinu |
| **Pokazatelji provedbe** | - Potpisani sporazumi o protokolu razmjene informacija između relevantnih tijela  - Izrađena aplikacija za elektroničku provjeru podataka |
| **Status provedbe** | **Nije provedeno** |
| **Detalji provedbe** | Aktivnost proširenja aplikacije za podnošenje i obradu imovinskih kartica pravosudnih dužnosnika kako bi se omogućila automatska usporedba podataka iz podnesenih izvješća o imovinskom stanju s podacima kojima raspolažu druga državna tijela predstavlja drugi korak u jačanju postupka provjere sadržaja imovinskih kartica pravosudnih dužnosnika. Prvi korak, odnosno preduvjet uspostavi navedenog sustava predstavljala je izrada i puna uporaba mrežne aplikacije za podnošenje i obradu imovinskih kartica (aktivnost 61.). Predmetna aktivnost uspostave sustava automatske provjere podataka iz imovinskih kartica bit će provedena u okviru provedbe Akcijskog plana za 2019. i 2020. godinu. |

**Mjera 3. Jačanje sustava prijave koruptivnog ponašanja i uređenje zakonskog okvira za zaštitu zviždača**

|  |  |
| --- | --- |
| **Aktivnost 63.** | Donošenje Zakona o zaštiti osoba koje prijavljuju korupciju |
| **Nositelj** | Ministarstvo pravosuđa |
| **Sunositelj** | Ministarstvo uprave  Ministarstvo rada i mirovinskog sustava  Vrhovni sud Republike Hrvatske  Državno odvjetništvo Republike Hrvatske  Ministarstvo unutarnjih poslova |
| **Rok za provedbu** | III. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Upućen Nacrt prijedloga zakona na postupak donošenja Vladi RH  - Donesen Zakon |
| **Status provedbe** | **Provedeno** |
| **Detalji provedbe** | Zakon o zaštiti prijavitelja nepravilnosti donesen je 8. veljače 2019. godine (Narodne novine, broj 17/2019) te je stupio na snagu 1. srpnja 2019. godine. Zakonom su objedinjeni svi pravni standardi za zaštitu prijavitelja nepravilnosti tj. „zviždača“ u jedan poseban zakon (lex specialis). |

|  |  |
| --- | --- |
| **Aktivnost 64.** | Edukacija pravosudnih dužnosnika radi potrebe učinkovite zaštite „zviždača“ |
| **Nositelj** | Pravosudna akademija |
| **Sunositelj** | / |
| **Rok za provedbu** | III. kvartal 2018. |
| **Potrebna sredstva** | 38.000,00 kn za 2018. godinu |
| **Pokazatelji provedbe** | - Izvješće o radu Pravosudne akademije  - Broj održanih edukacija |
| **Status provedbe** | **Nije provedeno** |
| **Detalji provedbe** | Aktivnost je određena za provedbu u okviru provedbe Akcijskog plana za 2019. i 2020. godinu, a s obzirom da je Zakon o zaštiti prijavitelja nepravilnosti donesen u veljači 2019. godine. |

**5.2.2.Gospodarstvo**

**Mjera 1.** **Transparentna i učinkovita dodjela javnih ovlasti subjektima iz gospodarskog sektora**

|  |  |
| --- | --- |
| **Aktivnost 65.** | Praćenje postupaka na osnovi korištenja elektroničkog obrasca za prijavu sumnjivih transakcija, iznimki, odgoda sukladno Uredbi Europske unije br. 1227/2011 o cjelovitosti i transparentnosti veleprodajnog tržišta energije |
| **Nositelj** | Ministarstvo zaštite okoliša i energetike  Hrvatska energetska regulatorna agencija |
| **Sunositelj** | / |
| **Rok za provedbu** | IV. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Objava izvješća i podataka na stranicama HERA-e o provedbi Uredbe EK 1348/2014 od 17. prosinca 2014. o izvješćivanju o podacima i provedbi članka 8. st. 2. i 6. Uredbe broj 1227/2011 |
| **Status provedbe** | **Provedeno** |
| **Detalji provedbe** | Hrvatska energetska regulatorna agencija (u daljnjem tekstu: HERA) je objavom na svojim mrežnim stranicama poveznice na internetsku stranicu Agencije za suradnju energetskih regulatora, omogućila prijavu sumnjivih transakcija, iznimki i odgoda <https://www.hera.hr/hr/html/remit-prijave.html>. Također, HERA je na svojoj mrežnoj stranici objavila Izvješće za 2017. godinu o provedbi Uredbe komisije (EU) br. 1348/2014 od 17. prosinca 2014. o izvješćivanju o podacima i provedbi članka 8. stavaka 2. i 6. Uredbe (EU) br. 1227/2011 Europskog parlamenta i Vijeća o cjelovitosti i transparentnost i veleprodajnog tržišta energije  [https://www.hera.hr/hr/docs/2018/Izvjesce\_2018-02- 12\_01.pdf](https://www.hera.hr/hr/docs/2018/Izvjesce_2018-02-%2012_01.pdf). |

|  |  |
| --- | --- |
| **Aktivnost 66.** | Jačanje transparentnosti procedura dodjele potpora u svezi korištenja obnovljivih izvora energije (postrojenja za proizvodnju električne i/ili toplinske energije i biogoriva – unaprjeđenje postojećeg registra obnovljivih izvora i kogeneracije) |
| **Nositelj** | Ministarstvo zaštite okoliša i energetike |
| **Sunositelj** | Ministarstvo graditeljstva i prostornoga uređenja  Ministarstvo državne imovine  Hrvatska energetska regulatorna agencija  Hrvatska elektroprivreda – Operator distribucijskog sustava d.o.o.  Hrvatski operator prijenosnog sustava d.o.o. |
| **Rok za provedbu** | I. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Ažurirani registar obnovljivih izvora energije https://oie-aplikacije.mzoip.hr/Pregledi/– u otvorenom obliku  – Omogućen uvid u dodjelu sredstava i posljedično opterećenja građana – HROTE d.o.o. |
| **Status provedbe** | **Provedeno** |
| **Detalji provedbe** | Registar obnovljivih izvora energije i kogeneracije te povlaštenih proizvođača (dalje u tekstu: Registar OIEKPP) je ustrojilo i vodi ministarstvo nadležno za energetiku u elektroničkom obliku, radi praćenja i nadzora nad provedbom projekta i postrojenja obnovljivih izvora energije i kogeneracije, a u svrhu administrativne potpore korisnicima registra, odnosno javnopravnim tijelima, prikupljanja i analize podataka o proizvodnim postrojenjima koja koriste obnovljive izvore energije i visokoučinkovitim kogeneracijama, utvrđivanja ispunjavanja nacionalnih ciljeva iz obnovljivih izvora energije, utvrđivanja ispunjavanja nacionalnih ciljeva povezanih s visokoučinkovitom kogeneracijom.  Registar OIEKPP-a sadržava podatke o nositeljima projekata i isprave koje nositelju projekta obnovljivih izvora energije i visokoučinkovite kogeneracije, odnosno proizvođaču energije iz obnovljivih izvora energije i visokoučinkovite kogeneracije izdaju nadležna tijela, podatke o proizvodnim postrojenjima i proizvodnim jedinicama koje koriste obnovljive izvore energije i visokoučinkovitim kogeneracijskim postrojenjima i proizvodnim jedinicama, podatke o raspoloživim kvotama za poticanje, podatke o stjecanju statusa povlaštenog proizvođača, informacije i podatke o provedenim natječajima, natječajima u tijeku, kao i o raspisivanju natječaja koji se provode temeljem Zakona o obnovljivim izvorima energije i visokoučinkovite kogeneracije. Registar OIEKPP je javno objavljen i dostupan na Internet adresama:  <https://oie-aplikacije.mzoe.hr/Pregledi/>  <https://oie-aplikacije.mzoe.hr/InteraktivnaKarta/>  Također, na stranicama Hrvatskog operatora tržišta energije (u daljnjem tekstu: HROTE) omogućen je uvid u mjesečne izvještaje vezane uz proizvedenu električnu energiju koja se potiče (https://www.hrote.hr/izvjestaji) te godišnja izvješća u kojima su osim količine proizvedene energije koja se potiče iz pojedinih obnovljivih izvora energije i kogeneracije, naznačena i financijska sredstva koja su isplaćena kao poticaji (https://files.hrote.hr/files/PDF/OIEIK/GI\_2018\_HROTE\_OIEiK\_verzija\_za\_WEB.pdf). |

**Mjera 2. Osiguranje učinkovite i transparentne dodjele potpora (subvencija), donacija i pomoći iz područja poduzetništva i obrta te gospodarstva (industrija, energetika, trgovina, investicije)**

|  |  |
| --- | --- |
| **Aktivnost 67.** | Propisivanje jasnih i transparentnih procedura kod natječaja za stjecanje posebnog statusa te dodjela potpora, donacija, subvencija vezano uz energetsku učinkovitost i obnovljive izvore energije |
| **Nositelj** | Ministarstvo zaštite okoliša i energetike |
| **Sunositelj** | / |
| **Rok za provedbu** | I. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Smanjenje broja žalbi na postupke dodjele sredstava i povlaštenih statusa |
| **Status provedbe** | **Provedeno** |
| **Detalji provedbe** | Zakonom o obnovljivim izvorima energije i visokoučinkovitoj kogeneraciji (Narodne novine, brojevi 100/15, 123/16, 131/17, 111/18) propisano je pravo žalbe na odluke Hrvatskog operatora tržišta energije d.o.o. i pravo na tužbu protiv odluka Ministarstva kako bi se omogućila pravna zaštita i kontrola zakonitosti provedenih natječaja. Navedenim Zakonom izmijenjeni su oblici provedbenih propisa istoga, na način da ključna pitanja obnovljivih izvora energije uređuje Vlada Republike Hrvatske uredbama.  Navedenim Zakonom i Uredbom o poticanju proizvodnje električne energije iz obnovljivih izvora energije i visokoučinkovitih kogeneracija (Narodne novine, broj 116/18) propisani su jasni i transparentni kriteriji i postupci provođenja javnih natječajnih postupaka za ostvarivanje prava na poticanje premijom i zajamčenom otkupnom cijenom. Nastavno navedenom očekuje se bitno smanjenje izjavljenih žalbi postupkom dodjele prava na poticanje premijom i zajamčenom otkupnom cijenom putem natječaja umjesto temeljem reda prvenstva po vremenu zaprimanja zahtjeva. |

|  |  |
| --- | --- |
| **Aktivnost 68.** | Izrada i objava popisa dodijeljenih bespovratnih sredstava: subvencija, donacija i pomoći iz područja gospodarstva, poduzetništva i obrta |
| **Nositelj** | Ministarstvo gospodarstva, poduzetništva i obrta |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen i javno objavljen Popis u otvorenom obliku na internetskim stranicama MGPO-a |
| **Status provedbe** | **Provedeno** |
| **Detalji provedbe** | Izrađuje se i javno objavljuje popis dodijeljenih bespovratnih sredstava: subvencija, donacija i pomoći iz područja gospodarstva, poduzetništva i obrta i dostupni su na https://mingo.hr/page/kategorija/ministarstvo i https://mingo.hr/page/kategorija/opkk-2014-2020. |

|  |  |
| --- | --- |
| **Aktivnost 69.** | Izrada i objava Registra tijela javne vlasti koja dodjeljuju potpore i subvencije |
| **Nositelj** | Ministarstvo gospodarstva, poduzetništva i obrta |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen i objavljen Registar u otvorenom obliku |
| **Status provedbe** | **Nije provedeno** |
| **Detalji provedbe** | Navedena aktivnost odnosila se na djelatnost energetike koja je Zakonom o ustrojstvu i djelokrugu ministarstava i drugih središnjih tijela državne uprave, u nadležnosti Ministarstva zaštite okoliša i energetike. |

**Mjera 3. Unaprjeđenje djelovanja inspekcijskih poslova u gospodarstvu**

|  |  |
| --- | --- |
| **Aktivnost 70.** | Jačanje administrativnog i inspekcijskog nadzora (nadzor na terenu) nad korištenjem poticajnih mjera u smislu zadovoljenja uvjeta temeljem kojih su potpore dodijeljene (uvjeti izgradnje, rada i proizvodnje iz obnovljivih izvora) |
| **Nositelj** | Ministarstvo zaštite okoliša i energetike |
| **Sunositelj** | / |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Broj provedenih kontrola nad dosjeima i rješenjima kojima se dodjeljuju posebni statusi temeljem energetskog zakonodavstva  - Broj provedenih kontrola sukladnosti rada postrojenja primateljima potpora s propisanim standardima |
| **Status provedbe** | **Djelomično provedeno** |
| **Detalji provedbe** | Uprava za energetiku Ministarstva zaštite okoliša i energetike u fazi razvoja projekta izdaje energetsko odobrenje za izgradnju postrojenja na obnovljive izvore energije. Građevinsku dozvolu izdaje tijelo graditeljstva (Ministarstvo ili Ured državne uprave) te provodi tehnički pregled. Nadalje, nositelj projekta podnosi zahtjev HERA-i za  izdavanje rješenja o stjecanju statusa povlaštenog proizvođača električne energije.  Od trenutka stjecanja statusa povlaštenog proizvođača nadzor nad istim provodi HERA. Inspekcija Ministarstva zaštite okoliša i energetike nema spoznaja o dodijeljenim potporama, ne provodi nadzore nad korištenjem poticajnih mjera, kao niti nad potrebnim uvjetima temeljem kojih su mjere dodijeljene kao niti nad usklađenošću proizvodnje obnovljivih izvora s dozvolama.  Do sada su provedene tri kontrole rada postrojenja prema zahtjevu Ministarstva od strane HERA-e, a u smislu uvjeta korištenja proizvodnog postrojenja (prekoračenja snage). |

**Mjera 4. Jačanje kontrole i koordinacije u postupcima provedbe natječaja i sklapanja ugovora u vezi s korištenjem financijskih sredstava EU**

|  |  |
| --- | --- |
| **Aktivnost 71.** | Jačanje transparentnosti kontrolnih lista i procedura za postupanje tijela u sustavu upravljanja i kontrole korištenja europskih strukturnih i investicijskih fondova |
| **Nositelj** | Ministarstvo regionalnoga razvoja i fondova Europske unije |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Donesene nove verzije kontrolnih lista i procedura za postupanje tijela u sustavu upravljanja i kontrole korištenja europskih strukturnih i investicijskih fondova |
| **Status provedbe** | **Provedeno** |
| **Detalji provedbe** | Nova verzija Zajedničkih nacionalnih pravila 4.0 stupila je na snagu 18. lipnja 2018. godine te u odnosu na pokazatelj provedbe aktivnosti „Jačanje transparentnosti kontrolnih lista i procedura za postupanje tijela u sustavu upravljanja i kontrole korištenja europskih strukturnih i investicijskih fondova (u nastavku teksta: ESI fondova)“, ističemo da nacionalna pravila sadrže unaprijeđene kontrole liste za tzv. „ex-post“ kontrolu postupaka javne nabave te nove priloge u vidu kontrolnih lista za procjenu rizika nabava:  -kontrolna lista za postupke javnih nabava koju provode obveznici Zakona o javnoj nabavi izrađena na temelju odredbi Zakona o javnoj nabavi (Narodne novine, broj 120/06) i na temelju Direktive 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (dalje u tekstu: Direktiva)  -kontrolna lista za postupke javnih nabava koju provode obveznici Zakona o javnoj nabavi (Zakon o javnoj nabavi – Narodne novine, broj 90/11, 83/13, 143/13, 13/14)  -kontrolna lista za procjenu rizika javne nabave za obveznike Zakona o javnoj nabavi (koristi se prilikom ex ante kontrole)  -kontrolna lista za procjenu rizika javne nabave za neobveznike Zakona o javnoj nabavi (koristi se prilikom ex ante kontrole).  Također, Priručnici o postupanju Posredničkih tijela razine 2 sadrže dodatne kontrolne liste pored onih utvrđenih u Zajedničkim nacionalnim pravilima, imajući u vidu obveznike i neobveznike Zakona o javnoj nabavi, npr.:  -kontrolna lista za provjeru plana nabave  -kontrolna lista za ex-ante provjeru nabava  -kontrolna lista za provjeru postupaka jednostavne nabave  -kontrolna lista za provjeru Dodataka ugovoru, itd.  Navedene kontrolne liste razrađene su dodatno i prema specifičnostima nabava, uvažavajući posebnosti projekata, odnosno prioritetnih osi za koja su tijela nadležna u okviru Operativnog programa „Konkurentnost i kohezija“. Upravljačko tijelo predmetne Priručnike o postupanju odobrava prije donošenja od strane čelnika Posredničkog tijela razine 2.  Nadalje, Ministarstvo regionalnoga razvoja i fondova Europske unije ističe da je u listopadu 2018. godine na snagu stupila Odluka o obvezi provedbe prethodne (ex-ante) kontrole javnih nabava u okviru projekata koji se sufinanciraju i/ili namjeravaju sufinancirati iz europskih strukturnih i investicijskih fondova u financijskom razdoblju 2014. – 2020. (Narodne novine, broj 87/18) (u nastavku: Odluka), čiji je predlagatelj Ministarstvo. Svrha navedene Odluke je preventivno djelovati i već u prvim nabavama koje se provode prije sklapanja ugovora o dodjeli bespovratnih sredstava uputiti na potencijalne nedostatke u dokumentaciji o nabavi, a koji mogu utjecati na prihvatljivost izdataka te na opisani način dati preporuke prijaviteljima za daljnje postupanje.  Ulogu centralnog tijela za ex-ante provjeru dokumentacije o nabavi obavlja Središnja agencija za financiranje i ugovaranje programa i projekata Europske unije. |

|  |  |
| --- | --- |
| **Aktivnost 72.** | Jačanje administrativnih kapaciteta: unaprjeđenje znanja i vještina svih službenika koji rade na poslovima korištenja sredstava iz ESI fondova kroz izobrazbu u području etike, integriteta te sprječavanja nepravilnosti, prijevara i korupcije |
| **Nositelj** | Ministarstvo gospodarstva, poduzetništva i obrta |
| **Sunositelj** | Ministarstvo regionalnoga razvoja i fondova Europske unije |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Najmanje 20 službenika educirano u području etike, integriteta te sprječavanja nepravilnosti, prijevara i korupcije |
| **Status provedbe** | **Provedeno** |
| **Detalji provedbe** | Najmanje 20 službenika Ministarstva gospodarstva, poduzetništva i obrta educirano u području etike, integriteta te sprječavanja nepravilnosti, prijevara i korupcije.  Ministarstvo regionalnoga razvoja i fondova Europske unije je zaključno s IV. kvartalom 2018. godine provelo ukupno 7 (sedam) edukacija na temu nepravilnosti i prijevara, na kojima su educirana ukupno 192 službenika iz sustava upravljanja i kontrole korištenja ESI fondova. |

|  |  |
| --- | --- |
| **Aktivnost 73.** | Objava obavijesti o dodjeli bespovratnih sredstava na središnjoj internetskoj stranici ESI fondova |
| **Nositelj** | Ministarstvo gospodarstva, poduzetništva i obrta |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | Broj objavljenih obavijesti o dodjeli bespovratnih sredstava |
| **Status provedbe** | **Provedeno** |
| **Detalji provedbe** | Objavljuju se obavijesti o dodjeli bespovratnih sredstava na središnjoj internetskoj stranici ESI fondova i dostupni su na:  https://mingo.hr/page/kategorija/opkk-2014-2020. |

**5.2.3. Javne financije**

**Mjera 1. Učinkovito upravljanje i kontrola javnih financija i učinkovita naplata prihoda iz nadležnosti proračunskih korisnika i jedinica lokalne i područne (regionalne) samouprave te zakonitost korištenja proračunskih sredstava**

|  |  |
| --- | --- |
| **Aktivnost 74.** | Izrada novog Priručnika za jačanje sustava unutarnjih kontrola na državnoj i lokalnoj razini |
| **Nositelj** | Ministarstvo financija |
| **Sunositelj** | / |
| **Rok za provedbu** | I. kvartal 2018. |
| **Potrebna sredstva** | 28.000,00 kn (19.600,00 za 2017. i 8.400,00 za 2018.) EU sredstva (90% EU sredstva, 10% Državni proračun) |
| **Pokazatelji provedbe** | - Izrađen Priručnik |
| **Status provedbe** | **Provedeno** |
| **Detalji provedbe** | Priručnik o sustavu unutarnjih kontrola za korisnike proračuna izrađen je i tiskan u 1000 primjeraka. Dio primjeraka podijeljen je na konferencijama održanim 15. i 16. veljače 2018. na kojima su bili prisutni predstavnici državne, odnosno lokalne razine. |

|  |  |
| --- | --- |
| **Aktivnost 75.** | Izrada Priručnika za jačanje sustava unutarnjih kontrola u trgovačkim društvima u vlasništvu Republike Hrvatske, odnosno jedne ili više JLP(R)S |
| **Nositelj** | Ministarstvo financija |
| **Sunositelj** | - |
| **Rok za provedbu** | I. kvartal 2018. |
| **Potrebna sredstva** | 21.500,00 kn (15.050,00 za 2017. i 6.450,00 za 2018.) EU sredstva (90% EU sredstva, 10% Državni proračun) |
| **Pokazatelji provedbe** | - Izrađen Priručnik |
| **Status provedbe** | **Provedeno** |
| **Detalji provedbe** | Priručnik o sustavu unutarnjih kontrola za trgovačka društva i druge pravne osobe u vlasništvu Republike Hrvatske, odnosno jedinica lokalne i područne (regionalne) samouprave, izrađen je i tiskan u 1000 primjeraka. |

|  |  |
| --- | --- |
| **Aktivnost 76.** | Izrada Priručnika za unutarnju reviziju |
| **Nositelj** | Ministarstvo financija |
| **Sunositelj** | / |
| **Rok za provedbu** | I. kvartal 2018. |
| **Potrebna sredstva** | 24.500,00 kn (17.150,00 za 2017. i 7.350,00 za 2018.) EU sredstva (90% EU sredstva, 10% Državni proračun) |
| **Pokazatelji provedbe** | - Izrađen Priručnik |
| **Status provedbe** | **Provedeno** |
| **Detalji provedbe** | Priručnik o sustavu unutarnjih kontrola za trgovačka društva i druge pravne osobe u vlasništvu Republike Hrvatske, odnosno jedinica lokalne i područne (regionalne) samouprave, izrađen je i tiskan u 600 primjeraka. Dio primjeraka podijeljen je na konferencijama održanim 14., 15. i 16. veljače 2018. na kojima su bili prisutni predstavnici trgovačkih društava, odnosno predstavnici državne i lokalne razine. |

|  |  |
| --- | --- |
| **Aktivnost 77.** | Objava Registra koncesija u otvorenom obliku |
| **Nositelj** | Ministarstvo financija |
| **Sunositelj** | / |
| **Rok za provedbu** | I. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Objavljen Registar koncesija u otvorenom obliku |
| **Status provedbe** | **Provedeno** |
| **Detalji provedbe** | Zakonom o koncesijama (Narodne novine, broj 69/17), člankom 79., stavkom 5. propisano je koji podaci Registra koncesija se smatraju javnim podacima. Sukladno tome, iste je moguće pretražiti na linku <http://servisi.fina.hr/regkonc/index.do> . |

**Mjera 2. Jačanje administrativnih kapaciteta zaposlenika Ministarstva financija**

|  |  |
| --- | --- |
| **Aktivnost 78.** | Stručno usavršavanje osoba odgovornih za financijsko upravljanje i kontrole (osnovna izobrazba, radionice, seminari) |
| **Nositelj** | Ministarstvo financija |
| **Sunositelj** | Državna škola za javnu upravu |
| **Rok za provedbu** | IV. kvartal 2018. |
| **Potrebna sredstva** | 47.400,00 kn (23.700,00 za 2017. i 23.700,00 za 2018. godinu) |
| **Pokazatelji provedbe** | - 4 ciklusa modula osnovne izobrazbe (državna i lokalna razina) te 10 održanih radionica za ukupno 210 osoba |
| **Status provedbe** | **Provedeno** |
| **Detalji provedbe** | U II., III. i IV. kvartalu 2018. godine održano je 6 radionica u 6 termina vezanih uz stručno usavršavanje osoba odgovornih za financijsko upravljanje i kontrole, a koje je organizirao Sektor za harmonizaciju razvoja sustava unutarnjih kontrola. Na njima je sudjelovalo 130 polaznika. |

|  |  |
| --- | --- |
| **Aktivnost 79.** | Jačanje stručnosti unutarnjih revizora u javnom sektoru (osnovna izobrazba, radionice, seminari) |
| **Nositelj** | Ministarstvo financija |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | 93.000,00 kn (46.500,00 za 2017. i 46.500,00 za 2018. godinu) |
| **Pokazatelji provedbe** | - 2 ciklusa modula osnovne izobrazbe i 8 održanih radionica za ukupno 230 osoba |
| **Status provedbe** | **Provedeno** |
| **Detalji provedbe** | U II., III. i IV. kvartalu 2018. godine održano je 7 radionica u 14 termina, vezanih uz stručno usavršavanje unutarnjih revizora. Na njima je sudjelovao 631 polaznik.  U istom razdoblju održan je jedan ciklus osnovne stručne izobrazbe za zvanje ovlaštenoga unutarnjeg revizora u javnom sektoru, za 30. grupu polaznika, koji je započeo 17. rujna 2017., a završio 23. studenog 2017., za 25 polaznika.  Održan je 14. godišnji seminar unutarnjih revizora u javnom sektoru, dana 14. prosinca. 2018. na kojem je prisustvovalo ukupno 208 unutarnjih revizora.  U području unutarnje revizije educiralo se ukupno 864 osobe, putem osnovne izobrazbe, radionica, seminara, u organizaciji Sektora za harmonizaciju razvoja sustava unutarnjih kontrola. |

|  |  |
| --- | --- |
| **Aktivnost 80.** | Organizacija konferencija za rukovodeću strukturu (najviše rukovodstvo i rukovoditelji nadležni za financije kod korisnika proračuna na državnoj i lokalnoj razini te u trgovačkim društvima u vlasništvu RH i JLP(R)S) |
| **Nositelj** | Ministarstvo financija |
| **Sunositelj** | / |
| **Rok za provedbu** | I. kvartal 2018. |
| **Potrebna sredstva** | 26.400,00 kn (18.480,00 za 2017. i 7.920,00 za 2018.) EU sredstva (90% EU sredstva, 10% Državni proračun) |
| **Pokazatelji provedbe** | - 3 održane konferencije za ukupno 240 rukovoditelja |
| **Status provedbe** | **Provedeno** |
| **Detalji provedbe** | U okviru Projekta koje je Ministarstvo financija imalo s kolegama iz Latvije i Nizozemske održane su tri konferencije na temu važnosti sustava unutarnjih kontrola. Dana 14. veljače 2018. održana je konferencija za trgovačka društva i druge pravne osobe u vlasništvu Republike Hrvatske, odnosno, jedinica lokalne i područne (regionalne) samouprave, na kojoj je sudjelovalo više od 80 predstavnika i to: članova uprava društva, financijskih direktora i unutarnjih revizora.  Dana 15. veljače 2018. održana je konferencija za predstavnike državne razine na kojoj je sudjelovalo više od 80 predstavnika ministarstava i drugih državnih tijela – osoba nadležnih za financije, za koordinaciju strateškog planiranja te rukovoditelja unutarnje revizije. Dana 16. veljače 2018. održana je konferencija za predstavnike županija, gradova i općina na kojima je sudjelovalo više od 80 sudionika (pročelnici za financije, unutarnji revizori, osobe nadležne za koordinaciju strateškog planiranja). |

|  |  |
| --- | --- |
| **Aktivnost 81.** | Provedba izobrazbe o profesionalnoj etici i sprječavanju korupcije organizacijom seminara i izrada planova za ciljane skupine službenika |
| **Nositelj** | Ministarstvo financija – Porezna uprava |
| **Sunositelj** | / |
| **Rok za provedbu** | II. kvartal 2018. |
| **Potrebna sredstva** | 80.000,00 kn za 2018. godinu (40.000,00 za 2017. i 40.000,00 za 2018. godinu) |
| **Pokazatelji provedbe** | - Planirani broj seminara 5  - Planirani broj modula 3  - Planirani broj educiranih službenika 150 |
| **Status provedbe** | **Provedeno** |
| **Detalji provedbe** | Uslijed organizacijskih razloga u Poreznoj upravi u smislu novo ustanovljene etičke infrastrukture do kraja II. kvartala nije bilo moguće educirati ukupan broj od predviđenih 150 službenika te je utvrđeno je da je potrebno produljiti rok za provedbu navedene aktivnosti iz Akcijskog plana do III. kvartala, odnosno zaključno do 28. rujna 2018. godine.  Prema tome do kraja III. kvartala uspješno je završena edukacija ukupno 151 službenika Porezne uprave kojom je ujedno ispunjena i u potpunosti provedena aktivnost pod brojem 81 iz Akcijskog plana za 2017. i 2018. godinu uz Strategiju suzbijanja korupcije, za provedbu koje je zadužena Porezna uprava. |

|  |  |
| --- | --- |
| **Aktivnost 82.** | Definiranje zadataka iz djelokruga rada etičkog povjerenika i osnivanje povjerenstva za etiku u Poreznoj upravi |
| **Nositelj** | Ministarstvo financija – Porezna uprava |
| **Sunositelj** | / |
| **Rok za provedbu** | II. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Imenovanje 5 povjerenika za etiku  - Osnivanje povjerenstva za etiku (3 člana) |
| **Status provedbe** | **Provedeno** |
| **Detalji provedbe** | U cilju promicanja etičkih i moralnih načela u ponašanju u državnoj službi radi ostvarivanja zajedničkog dobra, interesa i povjerenja građana u službu sa ciljem proaktivnog djelovanja na području etike i integriteta, u Poreznoj upravi imenovano je uz postojećeg povjerenika još 5 povjerenika za etiku, čime su stvorene pretpostavke za osnivanje povjerenstva za etiku za Poreznu upravu od 3 člana, te je dana 7. svibnja 2018.g. donesena odluka o imenovanju Etičkog povjerenstva Ministarstva financija, Porezne uprave. |

**Mjera 3. Jačanje integriteta i odgovornosti zaposlenika Carinske uprave te osiguravanje adekvatnih tehničkih preduvjeta učinkovitom provođenju carinskih postupaka**

|  |  |
| --- | --- |
| **Aktivnost 83.** | Provedba edukacije na temu etike i etičkog kodeksa putem interaktivnog on-line edukacijskog modela |
| **Nositelj** | Ministarstvo financija – Carinska uprava |
| **Sunositelj** | / |
| **Rok za provedbu** | IV. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - 70% službenika koji su sudjelovali u on-line edukaciji 1 planiranog modula |
| **Status provedbe** | **Provedeno** |
| **Detalji provedbe** | Jačanje integriteta i odgovornosti carinskih službenika, provodi se edukacijom i podizanjem razine znanja i svijesti o pravilima i Etičkom kodeksu državnih službenika. Kako bi se što veći broj službenika obuhvatio edukativnim ciklusima uz minimum organizacijskih i tehničkih zahtjeva i troškova, osmišljen je on-line model edukacije na temu primjene i poznavanja etike i etičkih pravila u postupanju carinskih službenika. Učenje kroz e-model uspostavljeno je kao samostalno učenje, što ujedno daje i prednost, jer putem dostupne informatičke tehnologije svaki službenik osobnim proučavanjem pojedinih odredbi etičkih pravila i rješavanjem pitanja, odnosno postavljenih konkretnih zadataka, provjerava shvaćanje tematike te ispravnost interpretiranja na konkretnim zadacima. Edukacija carinskih službenika putem interaktivnog edukacijskog on-line modela na temu etike i etičkog kodeksa, na nivou svih ustrojstvenih jedinica Carinske uprave započela je u veljači 2016. godine. S provedbom iste nastavljeno je i tijekom IV. kvartala 2017. godine. |

|  |  |
| --- | --- |
| **Aktivnost 84.** | Jačanje administrativnih kapaciteta Sektora putem popunjavanja sistematiziranih radnih mjesta raspisivanjem internog natječaja |
| **Nositelj** | Ministarstvo financija – Carinska uprava/Sektor za unutarnji nadzor i kontrolu |
| **Sunositelj** | / |
| **Rok za provedbu** | IV. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - 80% popunjenost radnih mjesta u Sektoru za unutarnji nadzor i kontrolu |
| **Status provedbe** | **Provedeno** |
| **Detalji provedbe** | Jačanje administrativnih kapaciteta ustrojstvene jedinice Carinske uprave nadležne za provođenje postupaka unutarnje kontrole u cilju suzbijanja, sprječavanja, otkazivanja i utvrđivanja povreda zakonitosti rada i pravila relevantnih za carinsku službu podrazumijeva i postizanje učinkovitog i strategijskog sustava za umanjenje pojavnosti korupcije, kao i osiguranje pretpostavki za ciljanu primjenu mjera kojima će se postići reduciranje nezakonitog postupanja i kršenja propisanih ovlasti od strane carinskih službenika. Uredbom o unutarnjem ustrojstvu Ministarstva financija (Narodne Novine, broj 54/17) od 01. rujna 2017. došlo je do promjena u ustrojstvu Carinske uprave slijedom kojih je Sektor za unutarnji nadzor i kontrolu promijenio organizacijski oblik iz Sektora u Službu za unutarnji nadzor i kontrolu koja je neposredno odgovorna pomoćniku ministra financija i ravnatelju Carinske uprave te je dosadašnjim poslovima unutarnjeg nadzora i kontrole pridružena nadležnost provođenja unutarnje revizije poslovnih procesa iz djelokruga rada Carinske uprave, a osim promjene organizacijskog oblika, postignuta je i popunjenost radnih mjesta. |

|  |  |
| --- | --- |
| **Aktivnost 85.** | Jačanje administrativnih sposobnosti službenika Sektora kroz stručna usavršavanja na radionicama Carinskog centra za obuku |
| **Nositelj** | Ministarstvo financija – Carinska uprava/Sektor za unutarnji nadzor i kontrolu |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Sudjelovanje svih službenika Sektora u 2 programa stručnog usavršavanja i osposobljavanja sukladno odobrenom Obrazovnom planu Carinske uprave |
| **Status provedbe** | **Provedeno** |
| **Detalji provedbe** | Od ukupno 24 službenika Službe za unutarnji nadzor i kontrolu 19 službenika (79%) je sudjelovalo u programima stručnog usavršavanja i osposobljavanja.  Pohađale su se slijedeće edukacije i stručna osposobljavanja:  • tečaj engleskog jezika na Filozofskom fakultetu  • 5 radionica u Carinskom centru za obuku: Postupak unutarnje proizvodnje, Provedba prava intelektualnog vlasništva na tržištu RH, Primjena carinskog postupka 42, Fiskalizacija, Zlouporaba plinskih ulja obojanih plavom odnosno crvenom bojom  • 4 radionice u Školi za javnu upravu: Primjena alata i etičkih standarda u javnoj upravi, Izrada strategija i planova integriteta za zaposlenike javne uprave, Suzbijanje korupcije, Prevencija i suzbijanje korupcije  • 6 radionica u organizaciji Ministarstvo financija, Sektor za harmonizaciju razvoja sustava unutarnjih kontrola: Primjena analitičkih postupaka u internoj reviziji, Izvješćivanje o rezultatima angažmana funkcije interne revizije, Predstavljanje Upute za obavljanje pojedinačne unutarnje revizije, Uvod u reviziju fondova EU, Savjetodavni angažmani interne revizije, Obavljanje revizije učinkovitosti upravljanja i raspolaganja imovinom. |

**5.2.4. Poljoprivreda**

**Mjera 1. Osiguravanje učinkovitog i transparentnog raspolaganja poljoprivrednim zemljištem u vlasništvu Republike Hrvatske u službi gospodarskog rasta te zaštite nacionalnih interesa**

|  |  |
| --- | --- |
| **Aktivnost 86.** | Nadogradnja i objava informacijskih sustava i objedinjavanje postojećih u jedinstveni informacijski sustav poljoprivrednog zemljišta u vlasništvu Republike Hrvatske |
| **Nositelj** | Ministarstvo poljoprivrede  Agencija za poljoprivredno zemljište (tadašnja) |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | 1.125.000,00 kn (500.000,00 kn za 2017. godinu; 625.000,00 kn 2018. godinu) |
| **Pokazatelji provedbe** | -Nadograđen i uspostavljen jedinstveni informacijski sustav poljoprivrednog zemljišta  -Objavljeni podaci putem informacijskog sustava poljoprivrednog zemljišta u vlasništvu Republike Hrvatske u otvorenom obliku |
| **Status provedbe** | **Nije provedeno** |
| **Detalji provedbe** | Izrada informacijskog sustava za evidenciju poljoprivrednog zemljišta u vlasništvu Republike Hrvatske je u postupku, a nadogradnje postojećih informacijskih sustava nisu planirane. |

|  |  |
| --- | --- |
| **Aktivnost 87.** | Jačanje administrativnih kapaciteta Ministarstva poljoprivrede i Agencije za poljoprivredno zemljište |
| **Nositelj** | Ministarstvo poljoprivrede  Agencija za poljoprivredno zemljište (tadašnja) |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | 1.561.000,00 kn (780.500,00 kn za 2017. godinu; 780.500,00 kn 2018. godinu) |
| **Pokazatelji provedbe** | - Zaposleno 7 djelatnika u APZ-u  - Provedeno 7 edukativnih aktivnosti |
| **Status provedbe** | **Nije provedeno** |
| **Detalji provedbe** | U Sektoru za poljoprivredno zemljište nije bilo zapošljavanja novih djelatnika te nisu provođene edukacije.  Na temelju članka 106. Zakona o poljoprivrednom zemljištu (Narodne novine, broj 20/18 i 115/18), Ministarstvo poljoprivrede danom stupanja na snagu predmetnog Zakona, 9. ožujka 2018. godine, preuzelo je sve poslove i radnike zatečene na preuzetim poslovima, koji danom preuzimanja postaju državni službenici, pismohranu i drugu dokumentaciju, sredstva za rad, nekretnine, prava i obveze i financijska sredstva Agencije za poljoprivredno zemljište, osim ustrojstvene jedinice Odjel za praćenje stanja poljoprivrednog zemljišta.  Sukladno članku 105. stavku 1. Zakona o poljoprivrednom zemljištu (Narodne novine, broj 20/18 i 115/18) Agencija za poljoprivredno zemljište prestaje s radom s danom upisa u registar Trgovačkog suda. |

**5.2.5. Zdravstvo**

**Mjera 1. Jačanje povjerenja korisnika u pružene zdravstvene usluge te podizanje svijesti o štetnosti korupcije i neformalnog plaćanja zdravstvenih usluga**

|  |  |
| --- | --- |
| **Aktivnost 88.** | Provedba analize korupcijskih rizika u području zdravstva |
| **Nositelj** | Ministarstvo zdravstva/Hrvatski zavod za zdravstveno osiguranje |
| **Sunositelj** | / |
| **Rok za provedbu** | I. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena analiza  - Izrađeno i objavljeno izvješće i preporuke za postupanje na stranicama MIZ-a <https://zdravlje.gov.hr> . |
| **Status provedbe** | **Provedeno** |
| **Detalji provedbe** | Ministarstvo zdravstva izradilo je analizu korupcijskih rizika u području zdravstva te isto objavilo na stranicama MIZ-a https://zdravlje.gov.hr. |

|  |  |
| --- | --- |
| **Aktivnost 89.** | Provođenje anonimne ankete u zdravstvenim ustanovama o korupciji u zdravstvu |
| **Nositelj** | Ministarstvo zdravstva |
| **Sunositelj** | Zdravstvene ustanove |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Javno objavljeni rezultati ankete |
| **Status provedbe** | **Djelomično provedeno** |
| **Detalji provedbe** | Agencija Ipsos puls provela je Omnibus (terensko) istraživanje u dva vala o percepciji i iskustvu o korupciji u zdravstvu među općom populacijom. Cilj istraživanja je utvrditi jesu li se i u kojoj mjeri ispitanici susreli s korupcijom u zdravstvu. Pri tome nas zanima razlikovanje između novčanih i nenovčanih poklona koje su ispitanici dali zdravstvenim djelatnicima kao i njihovo mišljenje o razlozima zbog kojih su to učinili. Također, ispitalo se o kolikim se novčanim iznosima radi, tko su njihovi primatelji te u sklopu ostvarivanja kojih zdravstvenih usluga se to najčešće događa.  Veličina uzorka je 2000 stanovnika starijih od 16 godina što predstavlja reprezentativan uzorak na nacionalnoj razini. Odgovori na istraživana pitanja prikazana su na relevantnim demografskim karakteristikama (radni status, dob, spol, regija, mjesečni prihod kućanstva). |

|  |  |
| --- | --- |
| **Aktivnost 90.** | Provođenje kampanje o štetnosti korupcije u vezi s davanjem darova iz zahvalnosti i utjecaju na nepovjerenje u zdravstveni sustav |
| **Nositelj** | Ministarstvo zdravstva |
| **Sunositelj** | Ministarstvo pravosuđa |
| **Rok za provedbu** | III. kvartal 2017. |
| **Potrebna sredstva** | 25.000,00 kn za 2017. godinu |
| **Pokazatelji provedbe** | - Provedena kampanja |
| **Status provedbe** | **Provedeno** |
| **Detalji provedbe** | Učestalost davanja darova iz zahvalnosti stvara kod pacijenta osjećaj nepovjerenja u zdravstveni sustav. Stoga je potrebno, s jedne strane, informiranjem i podizanjem razine svijesti razvijati kod građana shvaćanje o štetnosti koje za zdravstveni sustav i društvo imaju neformalna plaćanja liječnicima i drugom medicinskom osoblju, a s druge strane, jačati integritet samih zdravstvenih djelatnika radi izgradnje njihove vlastite otpornosti na korupciju. Tijekom mjeseca lipnja 2018. godine započela je kampanja „Zaustavimo korupciju“ te su plakati izloženi u bolničkim zdravstvenim ustanovama kao i domovima zdravlja i ordinacijama na primarnoj razini zdravstvene zaštite. |

**Mjera 2. Jačanje kontrolnih mehanizama na svim razinama unutar zdravstvenog sustava**

|  |  |
| --- | --- |
| **Aktivnost 91.** | Izrada analize transparentnosti rada Povjerenstva za opća medicinsko-tehnička pomagala, Povjerenstva za lijekove i Povjerenstva za ortopedska pomagala |
| **Nositelj** | Hrvatski zavod za zdravstveno osiguranje |
| **Sunositelj** | Ministarstvo zdravstva |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena i javno objavljena analiza na stranicama MIZ <https://zdravlje.gov.hr/> |
| **Status provedbe** | **Djelomično provedeno** |
| **Detalji provedbe** | HZZO je u 2017. godini javno na svojoj web stranici objavio raspored održavanja sjednica Povjerenstva za lijekove, Povjerenstva za opća medicinsko-tehnička pomagala i Povjerenstva za ortopedska pomagala, a redovito se prema zakazanim sjednicama objavljuju i pozivi za sjednicu s dnevnim redom. Također, javno su objavljena imena članova s njihovim životopisima. Svi članovi navedenih povjerenstava pri imenovanju potpisuju izjave o sukobu interesa, a istu potpisuju i prije početka svake sjednice. Djelatnici zavoda sastavljaju zapisnike sa svake sjednice povjerenstva na kojem je jasno navedeno tko je sudjelovao u radu sastanka. <http://www.hzzo.hr/povjerenstvo-za-lijekove-2>, <http://www.hzzo.hr/zdravstveni-sustav-rh/medicinski-proizvodi/>, (<http://www.hzzo.hr/raspored-odrzavanja-sjednica-i-pozivi-s-dnevnim-redom/>, <http://www.hzzo.hr/zdravstveni-sustav-rh/medicinski-proizvodi/>) (<http://www.hzzo.hr/pozivi-s-dnevnim-redom/> . |

|  |  |
| --- | --- |
| **Aktivnost 92.** | Donošenje Zakona o inspekcijama u zdravstvu (radi standardizacije i harmonizacije rada inspekcija u zdravstvu) |
| **Nositelj** | Ministarstvo zdravstva |
| **Sunositelj** | / |
| **Rok za provedbu** | I. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Upućen Nacrt prijedloga zakona na postupak donošenja VRH  - Donesen Zakon |
| **Status provedbe** | **Provedeno** |
| **Detalji provedbe** | Obzirom na činjenicu da je donesen novi Zakon o zdravstvenoj  zaštiti (Narodne novine, broj: 100/2018), kroz koji je omogućena harmonizacija rada inspekcija u zdravstvu te je regulirano pitanje identifikacije inspektora, edukacije, treninga i vođenja specifične dokumentacije (očevidnik) te proširene ovlasti i mogućnosti postupanja inspekcije, ne smatra se potrebnim donošenje Zakona o inspekcijama u zdravstvu. |

|  |  |
| --- | --- |
| **Aktivnost 93.** | Izrada analize financijske koristi za bolničke zdravstvene ustanove u provedbi naručenih kliničkih studija te pratećih koruptivnih rizika |
| **Nositelj** | Hrvatski zavod za zdravstveno osiguranje  Ministarstvo zdravstva |
| **Sunositelj** | / |
| **Rok za provedbu** | II. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena i javno objavljena analiza na mrežnim stranicama MIZ-a |
| **Status provedbe** | **Provedeno** |
| **Detalji provedbe** | Ministarstvo zdravstva zatražilo je od bolničkih zdravstvenih ustanova dostavu podataka o financijskoj koristi koje su bolnice ostvarile za svako pojedino kliničko ispitivanje, odnosno podatke o ukupnim godišnjim uplatama naručitelja ispitivanja ili predstavnika naručitelja (CRO-a) bolnici te udjelu koji je isplaćen ispitivačima za 2015., 2016. , 2017. i 2018. godinu.  Analiza podataka objavljena je na web stranici MIZ-a  https://zdravlje.gov.hr/ |

|  |  |
| --- | --- |
| **Aktivnost 94.** | Izrada analize korupcijskih i financijskih rizika u ugovorima o doniranju medicinsko-tehničke opreme bolničkim zdravstvenim ustanovama, uzimajući u obzir ekskluzivno pravo na redovito servisiranje i održavanje opreme |
| **Nositelj** | Ministarstvo zdravstva |
| **Sunositelj** | Zdravstvene ustanove |
| **Rok za provedbu** | II. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena i javno objavljena analiza na mrežnim stranicama MIZ-a |
| **Status provedbe** | **Provedeno** |
| **Detalji provedbe** | Ministarstvo zdravstva zatražilo je od svih bolničkih zdravstvenih ustanova ( kliničkih, općih, specijalnih bolnica i lječilišta) dostavu podataka za razdoblje 2016. i 2017. godine i to kako slijedi:  •naziv donirane medicinsko-tehničke opreme,  •donator,  •vrijednost opreme s PDV-om,  •način redovitog servisiranja i održavanja te naziv tvrtke s kojom je sklopljen ugovor,  •vrijednost servisiranja i održavanja na godišnjoj razini  Svi podaci nalaze se u tablicama koje su objavljene na web stranici MIZ-a https://zdravlje.gov.hr/ |

|  |  |
| --- | --- |
| **Aktivnost 95.** | Izrada analize sklopljenih Ugovora između HZZO-a i nositelja odobrenja za stavljanje gotovog lijeka u promet u RH o etičkom oglašavanju o lijekovima |
| **Nositelj** | Hrvatski zavod za zdravstveno osiguranje |
| **Sunositelj** | / |
| **Rok za provedbu** | I. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena i javno objavljena analiza na mrežnim stranicama MIZ-a |
| **Status provedbe** | **Djelomično provedeno** |
| **Detalji provedbe** | HZZO temeljem odredbi utvrđenih u Pravilniku o mjerilima za stavljanje lijekova na osnovnu i dopunsku listu lijekova HZZO-a ima sklopljeno ukupno 247 Ugovora o etičkom oglašavanju lijekova, a koji se za sve lijekove s liste sklapaju između HZZO-a i Nositelja odobrenja koji imaju lijek koji je stavljen i/ili koji se predlaže za stavljanje na važeće liste lijekova HZZO-a. HZZO ne objavljuje sklopljene ugovore. |

|  |  |
| --- | --- |
| **Aktivnost 96.** | Izrada Protokola za podnošenje pritužbi na rad liječnika (uspostava sustava sigurnog mehanizma pritužbi na rad liječnika i za liječničke pogreške u suradnji s zainteresiranim udrugama pacijenata) |
| **Nositelj** | Ministarstvo zdravstva  Hrvatski zavod za zdravstveno osiguranje |
| **Sunositelj** | / |
| **Rok za provedbu** | I. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | Izrađen i objavljen Protokol na mrežnim stranicama MIZ-a |
| **Status provedbe** | **Djelomično provedeno** |
| **Detalji provedbe** | Aktivnost će biti riješena kroz Nacionalni program „za sigurnost pacijenata“ (neželjeni događaji) koji je izrađen te se nalazi u proceduri donošenja. Pitanje podnošenja pritužbi na rad liječnika biti će riješeno dostavom detaljnih uputa pružateljima zdravstvenim usluga (okružnica). |

|  |  |
| --- | --- |
| **Aktivnost 97.** | Izrada analize objave podataka o sklopljenim ugovorima o javnoj nabavi od strane bolnica |
| **Nositelj** | Ministarstvo zdravstva |
| **Sunositelj** | Hrvatski zavod za zdravstveno osiguranje  Zdravstvene ustanove |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena i javno objavljena analiza na mrežnim stranicama MIZ-a |
| **Status provedbe** | **Djelomično provedeno** |
| **Detalji provedbe** | Provedbom nasumične analize, odnosno uvidom u elektronički oglasnik javne nabave (Narodne novine) razvidno je kako bolničke zdravstvene ustanove objavljuju obavijesti o sklapanju ugovora po provedenom postupku javne nabave, a što je u skladu sa Zakonom o javnoj nabavi. |

|  |  |
| --- | --- |
| **Aktivnost 98.** | Donošenje pravilnika kojim će se regulirati načini i uvjeti za provedbu edukacija zdravstvenih radnika, financiranih iz doniranih sredstava |
| **Nositelj** | Ministarstvo zdravstva |
| **Sunositelj** | / |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen i objavljen Pravilnik na mrežnim stranicama MIZ-a |
| **Status provedbe** | **Nije provedeno** |
| **Detalji provedbe** | Za donošenje navedenog Pravilnika potrebno je prethodno izraditi zakonske preduvjete, odnosno izmijeniti strukovne zakone. |

|  |  |
| --- | --- |
| **Aktivnost 99.** | Proaktivna objava podataka o odlukama o financiranju zdravstvenih usluga i proizvoda (lijekova) iz javnih sredstava |
| **Nositelj** | Hrvatski zavod za zdravstveno osiguranje |
| **Sunositelj** | / |
| **Rok za provedbu** | I. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Objava podataka o osobama koje sudjeluju u radu Povjerenstava koje donose mišljenje za stavljanje lijekova na liste lijekova HZZO-a te medicinskih proizvoda i ortopedskih pomagala na Popis pomagala HZZO-a |
| **Status provedbe** | **Provedeno** |
| **Detalji provedbe** | HZZO već godinama javno na svojim web stranicama objavljuje podatke o sastavu Povjerenstva za lijekove HZZO-a, a koje sudjeluje u razmatranju prijedloga za stavljanje lijekova na važeće liste lijekova HZZO-a.  Objavljivanje imena članova na web stranici HZZO-a utvrđeno je pravilnikom o mjerilima za stavljanje lijekova na osnovnu i dopunsku listu lijekova. Sastav današnjeg povjerenstva je na sljedećem linku: <http://www.hzzo.hr/povjerenstvo-za-lijekove-2/>.  Nastavno na predviđenu aktivnost u sklopu Akcijskog plana za suzbijanje korupcije, a prema kojem je bila predviđena i objava podataka o osobama koje sudjeluju u radu Povjerenstva koja donose mišljenja za stavljanje pomagala na Popis pomagala HZZO-a, HZZO je tijekom 2017. godine javno na svojoj web stranici objavio i njihova imena. Sastav današnjeg povjerenstva je na sljedećem linku: <http://www.hzzo.hr/zdravstveni-sustav-rh/medicinski-proizvodi/>. |

**Mjera 3. Transparentno i učinkovito upravljanje listama čekanja**

|  |  |
| --- | --- |
| **Aktivnost 100.** | Izrada analize rada bolničkih povjerenstava za provjeru listi čekanja i pritužbi na liste čekanja |
| **Nositelj** | Ministarstvo zdravstva |
| **Sunositelj** | Zdravstvene ustanove |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena i javno objavljena analiza na mrežnim stranicama MIZ-a |
| **Status provedbe** | **Provedeno** |
| **Detalji provedbe** | Zbog postojeće problematike listi čekanja za pojedine dijagnostičke i terapijske zahvate, Ministarstvo zdravstva zatražilo je od svih bolničkih zdravstvenih ustanova, zbog lakše dostupnosti informacija i uvida u trenutno stanje listi čekanja, osnivanje bolničkih povjerenstava za provjeru listi čekanja i pritužbi na liste čekanja.  Od zdravstvenih ustanova zatražena je dostava podataka o broju i vrsti pritužbi radi izrade analize zaprimljenih pritužbi te prijedlog korektivnih mjera kako bi se postojeći problemi uklonili. Analiza podataka objavljena je na web stranici MIZ-a <https://zdravlje.gov.hr/dokumenti/10>. |

|  |  |
| --- | --- |
| **Aktivnost 101.** | Izrada analize zaprimljenih pritužbi (prema vrsti pritužbi i postupanju po njima) na besplatni telefon i e-mail i adrese za provjeru listi čekanja i pritužbi građana na liste čekanja |
| **Nositelj** | Ministarstvo zdravstva |
| **Sunositelj** | Zdravstvene ustanove |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena i javno objavljena analiza na mrežnim stranicama MIZ-a  - Donošene odluke i provedena postupanja prema podnesenim pritužbama |
| **Status provedbe** | **Djelomično provedeno** |
| **Detalji provedbe** | Od bolničkih zdravstvenih ustanova zatraženo je uvođenje besplatnog telefona i uspostava posebne e-mail adrese za pritužbe na liste čekanja. Od zdravstvenih ustanova zatražena je i dostava podataka o broju i vrsti pritužbi radi izrade analize te prijedloga korektivnih mjera kako bi se postojeći problemi uklonili. Analiza podataka objavljena je na web stranici MIZ-a <https://zdravlje.gov.hr/dokumenti/10> . |

|  |  |
| --- | --- |
| **Aktivnost 102.** | Izrada i uvođenje procedura za transparentno vođenje listi čekanja |
| **Nositelj** | Ministarstvo zdravstva |
| **Sunositelj** | Hrvatski zavod za zdravstveno osiguranje  Zdravstvene ustanove |
| **Rok za provedbu** | I. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađena i uvedena procedura |
| **Status provedbe** | **Djelomično provedeno** |
| **Detalji provedbe** | U lipnju 2017. godine pokrenut je Pilot projekt pod nazivom „e-naručivanje-prioritetno naručivanje pacijenata“ u 4 bolničke zdravstvene ustanove kojima je osnivač Republika Hrvatska i 676 ordinacija primarne zdravstvene zaštite Grada Zagreba i Zagrebačke županije (opće/obiteljske medicine i pedijatrija). Cilj Pilot projekta je osiguravanje prioritetne obrade pacijenata (dijagnostika i liječenje) za dijagnoze i stanja koja ne trpe odgode i čekanja na redovnim listama čekanja, a nisu hitna stanja, ali su stanja i bolesti koje je potrebno čim prije obraditi i liječiti. Ovim projektom, prioritetnim pacijentima omogućen je dolazak na prvi pregled, unutar 14 dana za specijalističke prve preglede za ukupno 98 postupaka. U prosincu 2017. godine započela je implementacija na nacionalnoj razini u 32 bolničke ustanove. Do sada je u aplikativno rješenje uključena 21 akutna bolnica i njima sve gravitirajuće ordinacije u djelatnosti opće/obiteljske medicine i pedijatrije. U tijeku je prilagodba informatičkih rješenja za uključivanje u „e-naručivanje – prioritetno naručivanje“ u preostalih 9 bolnica. <https://zdravlje.gov.hr/prioritetno-narucivanje-pacijenata/3118> . |

**Mjera 4. Objedinjavanje javne nabave roba, radova i usluga u zdravstvenim ustanovama**

|  |  |
| --- | --- |
| **Aktivnost 103.** | Proširenje projekta zajedničke nabave uključivanjem novih nabavnih kategorija (unificiranje pojedinih potrošnih materijala; provođenje javnih nadmetanja i sprječavanje dijeljenja predmeta nabave odnosno sprječavanje izbjegavanja provođenja Zakona o javnoj nabavi) |
| **Nositelj** | Ministarstvo zdravstva |
| **Sunositelj** | Zdravstvene ustanove – bolnice |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Proširen projekt zajedničke nabave uključivanjem novih nabavnih kategorija |
| **Status provedbe** | **Provedeno** |
| **Detalji provedbe** | Projekt zajedničke nabave dodatno je proširen novim postupcima nabave te projekt sada broji ukupno 15 postupaka zajedničke nabave. Od ukupnog broja postupaka dva (2) su postupka nabave završena (sklopljeni su Okvirni sporazumi temeljem kojih zdravstvene ustanove sklapaju pojedinačne ugovore), jedan postupak nabave je u fazi prikupljanja ponuda, a preostalih 12 postupaka je u fazi definiranja predmetnih dokumentacija o nabavi i prikupljanja potreba zdravstvenih ustanova. |

**5.2.6. Znanost, obrazovanje i sport**

**Mjera 1.** **Jačanje mehanizama nadzora i transparentnosti u obrazovnom sustavu**

|  |  |
| --- | --- |
| **Aktivnost 104.** | Sustavno unaprjeđivanje sustava elektroničke prijave i upisa učenika u 1. razred srednje škole |
| **Nositelj** | Ministarstvo znanosti i obrazovanja |
| **Sunositelj** | Agencija za znanost i visoko obrazovanje  Osnivači škola  Osnovnoškolske i srednjoškolske ustanove  Uredi državne uprave u županiji  Gradski ured za obrazovanje, kulturu i sport Grada Zagreba  Hrvatska akademska i istraživačka mreža  Fakultet elektrotehnike i računarstva |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Unaprijeđen sustav elektroničke prijave i upisa učenika u 1. razred srednje škole |
| **Status provedbe** | **Provedeno** |
| **Detalji provedbe** | Ministarstvo znanosti i obrazovanja upućuje kako su napravljene nadogradnje sustava NISpuSŠ\*:  •Upisnica je usklađena s novim Pravilnikom o pedagoškoj dokumentaciji i evidenciji;  •osnovnim školama omogućen uvid u dostavu upisnica svojih učenika;  •glazbenim školama omogućeno da na naknadnom roku aktiviraju kandidate;  •osnovnim školama omogućen zbirni uvid u prijave svojih učenika s teškoćama u razvoju;  •kandidatima omogućen uvid u evidentiranje upisnice;  •kandidatima sportašima omogućen uvid u dodijeljene bodove sportske uspješnosti;  •na naslovnicu NISpuSŠ-a postavljen poseban link na hodogram aktivnosti.  \*Nacionalni informacijski sustav prijava i upisa u srednje škole  Agencija za znanost i visoko obrazovanje (AZVO), odnosno njegov Središnji prijavni ured sudjeluje u procesu prijava kandidata izvan redovitog sustava obrazovanja za upis u 1. razred srednje škole u Republici Hrvatskoj što podrazumijeva registraciju kandidata, provjeru točnosti osobnih podataka i ocjena putem Nacionalnog informacijskog sustava prijava i upisa srednje škole (NISpuSŠ) te pružanje informacija o cijelom postupku. |

|  |  |
| --- | --- |
| **Aktivnost 105.** | Objava završnih izvješća s provedenih vrednovanja na mrežnim stranicama AZVO-a te informiranje budućih studenata objavljivanjem sažetaka izvješća na mrežnoj stranici AZVO-a i [www.studij.hr](http://www.studij.hr) |
| **Nositelj** | Agencija za znanost i visoko obrazovanje |
| **Sunositelj** | Ministarstvo znanosti i obrazovanja |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Kontinuirana i pravovremena objava završnih izvješća i sažetaka izvješća s provedenih vrednovanja |
| **Status provedbe** | **Provedeno** |
| **Detalji provedbe** | Nakon provedenih postupaka reakreditacije, AZVO objavljuje završna izvješća i akreditacijske preporuke na mrežnoj stranici što doprinosi transparentnosti cjelokupnog postupka te omogućava informiranje zainteresirane javnosti o samom postupku, uočenim prednostima i nedostacima visokog učilišta, preporukama za poboljšanje i primjerima dobre prakse. Također, AZVO kontinuirano objavljuje i sažetke završnih izvješća provedenih reakreditacija kako bi omogućio zainteresiranoj javnosti sažet prikaz rezultata reakreditacije; spomenuti sažeci povezani su s mrežnom stranicom www.studij.hr i za cilj imaju informiranje budućih studenata o kvaliteti visokih učilišta. Nadalje, AZVO na mrežnim stranicama također objavljuje završna izvješća te akreditacijske preporuke i nakon provedenih ostalih vanjskih vrednovanja: reakreditacije doktorskih studija, inicijalne akreditacije, vanjske neovisne periodične prosudbe unutarnjeg osiguravanja kvalitete — audita, što također daje doprinos transparentnom informiranju i otvorenosti prema javnosti.  Nadalje, AZVO je partner projekta pod nazivom Database of External Quality Assurance Reports (DEQAR), čiji je nositelj Europski registar agencija za osiguravanje kvalitete (European Quality Assurance Register for Higher Education -EQAR). Riječ je o dvogodišnjem projektu, u trajanju od studenog 2017. godine do 31. listopada 2019. godine, čiji je cilj izrada europske baze s podacima o ishodima vrednovanja visokih učilišta radi lakšeg pristupa izvješćima i odlukama proizašlima iz vrednovanja visokih učilišta koja provode agencije članice EQAR-a. Time će se povećati transparentnost u postupcima vanjskog osiguravanja kvalitete na Europskom prostoru visokog obrazovanja te pružiti podrška drugim procesima poput priznavanja diploma i povećanja studentske mobilnosti.  U skladu s preuzetim obvezama u projektu, AZVO je pripremio i dostavio potrebne podatke o visokim učilištima te svim završnim dokumentima iz prvog ciklusa reakreditacije, pri čemu su završna izvješća stručnih povjerenstava dostupna na hrvatskom i engleskom jeziku. Trenutni pregled baze podataka uključuje oko 400 visokih učilišta, među kojima je većina iz Hrvatske, Belgije (flamanska zajednica), Finske, Rumunjske i Španjolske (Katalonija). U budućnosti se očekuje daljnji rast i razvoj DEQAR-a, a sve agencije registrirane pri EQAR-u pozvane su uvrštavati u navedenu bazu izvješća i rezultate svoga rada. |

**Mjera 2. Podizanje svijesti među mladima o nužnosti preveniranja i suzbijanja korupcije**

|  |  |
| --- | --- |
| **Aktivnost 106.** | Održavanje edukacija po srednjim školama o korupciji (pojam, uzroci, pojavni oblici, štetne posljedice) |
| **Nositelj** | Ministarstvo pravosuđa |
| **Sunositelj** | Povjerenik za informiranje  Povjerenstvo za odlučivanje o sukobu interesa  Vrhovni sud Republike Hrvatske |
| **Rok za provedbu** | IV. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Održane edukacije u 4 srednje škole |
| **Status provedbe** | **Provedeno** |
| **Detalji provedbe** | U sklopu provedbe predmetne aktivnosti predstavnici Ministarstva pravosuđa su u organizaciji Antikorupcijskog povjerenstva Sisačko-moslavačke županije, u 2017. godini održali pet predavanja na temu prevencije i suzbijanja korupcije učenicima završnih razreda srednjih škola na području Sisačko-moslavačke županije.  Predavanja su održana 2. veljače 2017. i 4. svibnja 2017. godine učenicima četvrtih razreda Gimnazije Sisak i 28. veljače 2017. učenicima četvrtih razreda Industrijsko-obrtničke škole Sisak u Sisku te 16. ožujka 2017. i 28. studenog 2017. godine učenicima četvrtih razreda Srednje škole Petrinja u Petrinji. U 2018. godini predavanja su održana 23. veljače 2018. godine u Tehničkoj školi Kutina, 27. ožujka 2018. godine u Industrijsko-obrtničkoj školi u Sisku te 19. travnja 2018. u Srednjoj školi Novska u Novskoj.  Aktivnosti u cilju podizanja svijesti među mladima o nužnosti preveniranja i suzbijanja korupcije određene su za kontinuiranu provedbu. Sukladno tome, planirana je provedba edukacija i u srednjim školama drugih jedinica područne (regionalne) samouprave u suradnji sa županijskim Antikorupcijskim povjerenstvima. |

|  |  |
| --- | --- |
| **Aktivnost 107.** | Sustavno provođenje Programa međupredmetnih i interdisciplinarnih sadržaja Građanskog odgoja i obrazovanja za osnovne i srednje škole |
| **Nositelj** | Ministarstvo znanosti i obrazovanja |
| **Sunositelj** | Agencija za odgoj i obrazovanje  Ured za udruge Vlade Republike Hrvatske |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Program integriran u nastavne planove i programe, godišnje planove i programe i školske kurikulume |
| **Status provedbe** | **Provedeno** |
| **Detalji provedbe** | Predmet građanskog odgoja i obrazovanja u osnovne i srednje škole uveden je prema Odluci o donošenju Programa međupredmetnih i interdisciplinarnih sadržaja Građanskog odgoja i obrazovanja za osnovne i srednje škole (Narodne novine, broj 104/2014).:  od 1. do 8. razreda osnovne škole - međupredmetno te od 1 . do 4. razreda srednje škole - međupredmetno. Navedeni Program provodi se međupredmetno, na satovima razrednika te kroz različite školske projekte i druge aktivnosti. |

|  |  |
| --- | --- |
| **Aktivnost 108.** | Provođenje stručnih usavršavanja učitelja, nastavnika, stručnih suradnika i ravnatelja škola s naglaskom na podizanje svijesti među mladima o nužnosti sprječavanja i suzbijanja korupcije |
| **Nositelj** | Agencija za odgoj i obrazovanje |
| **Sunositelj** | Ministarstvo znanosti i obrazovanja |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Broj provedenih stručnih usavršavanja |
| **Status provedbe** | **Provedeno** |
| **Detalji provedbe** | Provođenje stručnih usavršavanja učitelja, nastavnika, stručnih suradnika i ravnatelja škola s naglaskom na podizanje svijesti među mladima o nužnosti sprječavanja i suzbijanja korupcije, Agencija za odgoj i obrazovanje održala je u suradnji sa sucima Vrhovnog suda Republike Hrvatske dva stručna skupa:  1)Pravna pismenost za građane — mjesto, uloga i načini djelovanja sudbene vlasti u demokratskom društvu, 27. kolovoza 2018., Zagreb, 39 sudionika  2)Suvremeni pristupi učenju i poučavanju: Pravna pismenost za građane — mjesto, uloga i načini djelovanja sudbene vlasti u demokratskom društvu, 5. studenog 2018., Zagreb, 33 sudionika.  Agencija za odgoj i obrazovanje održala je za ravnatelje osnovnih i srednjih škola sljedeće stručne skupove:  1)Stručni skup za novoizabrane ravnatelje i ravnatelje osnovnih škola Republike Hrvatske u 1. mandatu, održan u Zagrebu 14. veljače 2018. godine u trajanju od 6 sati, Teme: Pogreške i propusti u radu ravnatelja OŠ, Asertivna komunikacija, Odgojno-obrazovni sustav u RH, Suradnja s roditeljima i lokalnom zajednicom, Vođenje sastanaka, 74 sudionika  2)Propisi i procedure u školi — stručni skup za novoizabrane ravnatelje i ravnatelje osnovnih škola u 1. mandatu, Zagreb, 15. listopada 2018., 71 sudionik  3)Planiranje rada i zaduženja radnika škole — stručni skup za ravnatelje osnovnih škola Republike Hrvatske u 1. mandatu, Zagreb, 24. svibnja 2018., 64 sudionika  4)Vođenje i rukovođenje - tipične pogreške i propusti u radu, za ravnatelje srednjih strukovnih škola RH u prvoj godini prvog mandata, kao i ravnatelje koji nisu odslušali ovaj modul, 17. siječnja 2018, Rijeka, 33 sudionika  5)Vođenje i rukovođenje – tipične pogreške i propusti u radu, za ravnatelje gimnazija, srednjih umjetničkih škola i učeničkih domova RH u prvoj godini prvog mandata, kao i ravnatelje koji nisu odslušali ovaj modul, 18. siječnja 2018, Rijeka, 25 sudionika  Na Općinskom sudu u Novom Zagrebu 10. ožujka 2018. održana je jedanaesta Državna smotra Zakon u razredu - simulirana suđenja za učenike srednjih škola iz područja Građanskog odgoja i obrazovanja. Smotru je organizirala Agencija za odgoj i obrazovanje u suradnji s Općinskim sudom u Novom Zagrebu, Ministarstvom znanosti i obrazovanja, Ministarstvom pravosuđa i drugim predstavnicima pravosudnog sustava u Republici Hrvatskoj.  Postupak prema kojem se odvijao proces simuliranog suđenja bila je kaznena parnica prilagođena za rad s učenicima: Županijsko državno odvjetništvo u Zagrebu protiv Andreje Rogan.  Učenici su izveli kazneni postupak pred dvanaest sudaca kaznenog prava i članovima sudbenih vijeća. Korištenje postupka Simuliranog suđenja u Građanskom odgoju i obrazovanju ima za cilj razviti elementarnu pravnu pismenost učenika kao dio opće kulture, omogućiti im da steknu znanja, vještine i vrijednosti pravne države, prevencije korupcije, značenje zakonske ovlasti u demokraciji, uloge sudaca, sudskog postupka i sudskih presuda. Na navedenoj smotri sudjelovala su 23 tima iz 23 srednje škole. |

**Mjera 3. Onemogućavanje korupcije u postupku uvrštavanja i odabira udžbenika i pripadajućih dopunskih i pomoćnih nastavnih sredstava u osnovnim i srednjim školama**

|  |  |
| --- | --- |
| **Aktivnost 109.** | Ustrojavanje i objava Registra primljenih donacija te drugih oblika materijalnih potpora školama |
| **Nositelj** | Ministarstvo znanosti i obrazovanja |
| **Sunositelj** | / |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Ustrojen i objavljen Registar u otvorenom obliku |
| **Status provedbe** | **Nije provedeno** |
| **Detalji provedbe** | Aktivnost nije provedena iz sljedećih razloga:  Svrha ustrojavanja i objavljivanja Registra primljenih donacija te drugih oblika materijalnih potpora školama jest da se u trenutku kada učitelji i nastavnici biraju udžbenike i pripadajuća dopunska nastavna sredstva po kojima će raditi u narednom razdoblju od najmanje četiri godine suzbije mogućnost korupcije, odnosno neprimjerenih utjecaja na učitelje i nastavnike u postupku odabira udžbenika i pripadajućih dopunskih nastavnih sredstava u aktivima u školama. Zadnji odabir udžbenika trajao je od objave Popisa udžbenika i pripadajućih dopunskih nastavnih sredstava za šk. god. 2014./2015. od 15. siječnja 2014. godine do 15. svibnja 2014. godine kada je objavljen Katalog obveznih udžbenika i pripadajućih dopunskih nastavnih sredstava za osnovnu školu, gimnazije i srednje strukovne škole od školske godine 2014./2015. godine. Šk. god. 2017./2018., prema ustaljenoj praksi, trebalo se pristupiti izradi novih udžbenika i pripadajućih dopunskih nastavnih sredstava, odnosno odabiru učitelja i nastavnika, te je iz tog razloga MZO predvidjelo ustrojavanje i objavljivanje Registra primljenih donacija te drugih oblika materijalnih potpora školama. Prema Zakonu o udžbenicima za osnovnu i srednju školu (Narodne novine, broj: 27/10. i 55/11.; Uredba iz broja 101/13 više nije na snazi) udžbenici i pripadajuća dopunska nastavna sredstva koje su stručni aktivi odabrali moraju biti u uporabi u školi najmanje četiri školske godine. Katalog obveznih udžbenika i pripadajućih dopunskih nastavnih sredstava iz kojeg stručni aktivi biraju udžbenike objavljuje se, u pravilu, svake četiri godine (što znači da taj rok može biti i duži), a odluku o tome donosi ministar/ica znanosti i obrazovanja. Čitav postupak započinje 1. lipnja godine koja prethodi godini u kojoj se objavljuje ili mijenja Katalog i do tog datuma nakladnici Ministarstvu moraju podnijeti zahtjeve za odobrenje novih udžbenika.  Budući da je taj rok prošao, više nema zakonske osnove za objavu novog Kataloga za šk. god. 2018./2019., pa će, prema tome, ostati u uporabi udžbenici koji se koriste od šk. god. 2014./2015. Čeka se donošenje novog propisa kojim se uređuje predmetno područje. |

**Mjera 4. Jačanje nadzora nad radom visokoškolskih ustanova**

|  |  |
| --- | --- |
| **Aktivnost 110.** | Unaprjeđenje postupaka vanjskih vrednovanja uključujući i uspostavljanje jasnih pravila za angažman vanjskih evaluatora |
| **Nositelj** | Agencija za znanost i visoko obrazovanje |
| **Sunositelj** | Ministarstvo znanosti i obrazovanja |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađeni i usvojeni interni akti |
| **Status provedbe** | **Provedeno** |
| **Detalji provedbe** | Akreditacijski savjet Agencije za znanost i visoko obrazovanje usvojio je dokumente koji se odnose na reakreditaciju i vanjsku prosudbu visokih učilišta za sljedeći ciklus vrednovanja, a koji uključuju i pravila (kriterije) za izbor članova stručnog povjerenstva i njihove obaveze kao i izbor članova povjerenstava koje će postupati po prigovorima visokih učilišta na mišljenje Akreditacijskog savjeta po provedenoj reakreditaciji. Svi su dokumenti prošli postupak javne rasprave prije konačnog usvajanja. Provedeni su pilot projekti novih modela vanjskih vrednovanja. Na temelju prikupljenih povratnih informacija vrednovanih visokih učilišta, članova stručnih povjerenstva i koordinatora izrađena je analiza provedenih postupaka te su postupci dodatno unaprijeđeni.  U postupcima vanjskoga vrednovanja u visokom obrazovanju i znanosti koje provodi AZVO, sudjeluje međunarodno stručno povjerenstvo koje imenuje Akreditacijski savjet, a sastavljeno je od predstavnika educiranih stranih i domaćih profesora, predstavnika gospodarstvenika i studenata.  Članovi se stručnih povjerenstava biraju:  •na temelju javnog poziva, koji se objavljuje na mrežnim stranicama Agencije  •iz baze recenzenata koju vodi Agencija  •na temelju preporuke drugih agencija nadležnih za osiguravanje kvalitete u znanosti i visokom obrazovanju  •na temelju izravnog poziva upućenog potencijalnim recenzentima.  Predsjednik stručnog povjerenstva mora poznavati sustav osiguravanja kvalitete u visokom obrazovanju i imati iskustvo u provođenju postupaka osiguravanja kvalitete te odgovarajuće iskustvo na upravljačkim funkcijama visokog učilišta. Student u stručnom povjerenstvu mora biti prepoznat po izvrsnosti u studiranju i kontinuitetu redovnog studiranja te posjedovati temeljna znanja o osiguravanju kvalitete visokog obrazovanja.  Članovi stručnog povjerenstva moraju dobro poznavati engleski jezik, imati dobre usmene i pisane komunikacijske vještine znati raditi u timskom okruženju te poštovati sve zadane i dogovorene protokole, procedure i rokove. Također, neovisni su u svom radu i ne predstavljaju svoje matične institucije, a vode se načelom nepristranosti i objektivnosti. Svi članovi stručnog povjerenstva prolaze obaveznu edukaciju tijekom koje se dodatno upoznaju sa svojim pravima i obavezama te potpisuju Izjavu o povjerljivosti koja uključuje i izjavu o nepostojanju sukoba interesa. Visoko se učilište može očitovati o sastavu povjerenstva i dati eventualne primjedbe u predviđenom roku. Sve informacije o kriterijima izbora članova stručnih povjerenstava dostupne su na mrežnoj stranici AZVO-a. |

**Mjera 5. Jačanje transparentnosti i integriteta u sustavu dodjele državnih potpora za znanost**

|  |  |
| --- | --- |
| **Aktivnost 111.** | Uspostavljanje sustava za prijavu, praćenje i vrednovanje državne potpore za istraživačko-razvojne projekte 2015.-2020 |
| **Nositelj** | Ministarstvo znanosti i obrazovanja |
| **Sunositelj** | Hrvatska agencija za malo gospodarstvo, inovacije i investicije (HAMAG BICRO) |
| **Rok za provedbu** | I. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Uspostavljen sustav i objavljen u otvorenom obliku |
| **Status provedbe** | **Provedeno** |
| **Detalji provedbe** | Zakon o državnoj potpori za istraživačko-razvojne projekte (Narodne novine, broj 64/2018) i Pravilnik o državnoj potpori za istraživačko-razvojne projekte (Narodne novine, broj 9/2019) stupili su na snagu. Zakon određuje uvjete za dodjeljivanje državne potpore za istraživačko-razvojne projekte, a Pravilnik operativnu provedbu zakonskih mjera. Davatelj državne potpore je Ministarstvo gospodarstva, poduzetništva i obrta, a dio postupka povjeren je HAMAG-BICRO-u kao provedbenom tijelu iz nadležnosti Ministarstva. Proces zaprimanja prijava te evaluacije i odobravanja prijava je otvoren i u provedbi je. Do 8. srpnja 2019. godine zaprimljeno je 6 prijava ukupne vrijednosti 30.917.913,57 kn.  U ovom se trenutku prijave podnose u papirnatom obliku. U tijeku je izrada aplikacije koja će omogućiti on-line prijave, njihovu evaluaciju i praćenje. Očekuje se da će do rujna 2019. aplikacija biti operativna.  Financijska sredstva su potrebna za naknade za vanjske stručnjake u vrednovanju projektnih prijava i praćenju realizacije te za izradu i održavanje aplikacije. |

**Mjera 6. Jačanje transparentnosti i odgovornosti u trošenju javnih sredstava u sportu**

|  |  |
| --- | --- |
| **Aktivnost 112.** | Uvođenje nacionalnog informacijskog sustava u sportu (uključuje sve propisane registre i baze podataka u sportu i programe financirane javnim sredstvima |
| **Nositelj** | Središnji državni ured za šport |
| **Sunositelj** | / |
| **Rok za provedbu** | I. kvartal 2018. |
| **Potrebna sredstva** | 1.000.000,00 kn za 2017. godinu |
| **Pokazatelji provedbe** | - Uveden i implementiran informacijski sustav  - Objavljena baza podataka i registri u otvorenom obliku |
| **Status provedbe** | **Djelomično provedeno** |
| **Detalji provedbe** | Temeljem Okvirnog sporazuma o nabavi usluga održavanja i nadogradnje Informacijskog sustava „Nacionalni informacijski sustav u športu (NISuŠ) i Ugovora o osnovnom održavanju Informacijskog sustava u športu „Nacionalni informacijski sustav u športu (NISuŠ), u 2018. godini Središnji državni ured za šport je nadogradio postojeće registre i evidencije te je započeo unos podataka u sustav od strane vanjskih administratora i od strane Središnjeg državnog ureda za šport. |

**Mjera 7. Jačanje integriteta u radu sportske inspekcije**

|  |  |
| --- | --- |
| **Aktivnost 113.** | Donošenje Zakona o izmjenama i dopunama zakona o sportskoj inspekciji |
| **Nositelj** | Središnji državni ured za šport |
| **Sunositelj** | / |
| **Rok za provedbu** | II. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Upućen Nacrt prijedloga zakona na postupak donošenja Vladi RH  - Donesen Zakon |
| **Status provedbe** | **Nije provedeno** |
| **Detalji provedbe** | Središnji državni ured za šport planirao je donošenje Zakona o športskoj inspekciji i za II. kvartal 2018. godine. Međutim, Središnji državni ured za šport izradio je Nacrt prijedloga zakona o športu, koji je u fazi prethodnog postupka donošenja zakona Vlade Republike Hrvatske, a čije je donošenje i stupanje na snagu u zavisnoj vezi s donošenjem Zakona o športskoj inspekciji, čijim odredbama se uređuje inspekcijski nadzor nad primjenom odredaba Zakona o športu i da će se stupanjem na snagu navedenog zakona moći sveobuhvatno pristupiti izradi odgovarajućih normativnih rješenja, kojima će se osigurati bolja efikasnost u radu športske inspekcije. S obzirom na navedeni razlog Središnji državni ured predložio je da se Zakon o športskoj inspekciji briše iz Akcijskog plana te da isti bude predviđen novim Akcijskim planom za 2019. i 2020. za IV. kvartal 2019. godine. |

**5.2.7. Infrastruktura, okoliš i promet**

**Mjera 1. Jačanje povjerenja korisnika usluga u sektoru graditeljstva i prostornog uređenja te podizanje svijesti o štetnosti korupcije**

|  |  |
| --- | --- |
| **Aktivnost 114.** | Uspostava informacijskog sustava za izdavanje energetskih certifikata – IEC |
| **Nositelj** | Ministarstvo graditeljstva i prostornoga uređenja |
| **Sunositelj** | / |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Uspostavljen sustav za izdavanje energetskih certifikata  - Održane edukacije u vezi primjene sustava |
| **Status provedbe** | **Provedeno** |
| **Detalji provedbe** | Sustav je uspostavljen 01. listopada 2017. godine. |

|  |  |
| --- | --- |
| **Aktivnost 115.** | Uspostava informacijskog sustava e-nekretnine |
| **Nositelj** | Ministarstvo graditeljstva i prostornoga uređenja |
| **Sunositelj** | / |
| **Rok za provedbu** | IV. kvartal 2017. |
| **Potrebna sredstva** | 1.000.000,00 kn za 2017. godinu (85% EU sredstva, 15% Državni proračun) |
| **Pokazatelji provedbe** | - Uspostavljen informacijski sustav e-nekretnine |
| **Status provedbe** | **Provedeno** |
| **Detalji provedbe** | Do kraja IV. kvartala 2017. godine uspostavljen je informacijski sustav (IS) e-Nekretnine i podmirene su ugovorne obveze prema izrađivaču aplikacije informacijskog sustava. Nakon uspostave isporuke aplikacije e-Nekretnine izvršena je tijekom listopada i studenoga 2017. godine, i provedba nadzora MGIPU-a nad upravnim tijelima, koja primjenjuju aplikaciju u operativnom korištenju. Informacijski sustav e-nekretnine, odnosno aplikacija (software) e-Nekretnine će se i dalje nadograđivati (do kraja 2018. godine) radi kompletiranja potrebnih funkcija u procesu poslovanja te je planirano u sustav e-Nekretnine dodatno implementirati potrebne sadržaje:  • plan približnih vrijednosti – cjenovni blokovi (1. ožujka 2018. – 1. rujna 2018.)  • pregled o tržištu nekretnina (1. ožujka 2018. – 1. rujna 2018.)  • prijedlog za izradu metodologije masovne procjene vrijednosti nekretnina (1. ožujka 2018. – 1. rujna 2018.)  • klasifikacija nekretnina i standardizacije obilježja nekretnina koji će se implementirati u postojeći sustav eNekretnina (1. siječnja 2018. – 31. Prosinca 2018.)  • izrada novih koeficijenata za prilagodbu tržišnih vrijednosti (1. ožujka 2018. – 1. rujna 2018.) |

|  |  |
| --- | --- |
| **Aktivnost 116.** | Uspostava informacijskog sustava e-dozvola |
| **Nositelj** | Ministarstvo graditeljstva i prostornoga uređenja |
| **Sunositelj** | / |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Uspostavljen informacijski sustav e-dozvole |
| **Status provedbe** | **Provedeno** |
| **Detalji provedbe** | Sustavom e-dozvola omogućava se da se sve dozvole za gradnju i uporabu građevina izdaju elektroničkim putem. Sustav je implementiran na razini Države te se od kraja 2014. godine primjenjuje u upravnim odjelima županija, velikih gradova i gradova sjedišta županija koji obavljaju poslove izdavanja dozvola. Sustavom e-dozvola osigurana je ujednačenost postupka dobivanja dokumenata za područje cijele države. MGIPU kontinuirano nadopunjuje sustav novim alatima i podacima što će u konačnici dodatno skratiti rokove i poboljšati upravne postupke. Ministarstvo je tijekom listopada i studenoga 2017. godine održalo devet jednodnevnih radionica korištenja informacijskog sustava e-Dozvola, kojima je cilj educirati zaposlenike županijskih i gradskih ureda, koji obavljaju poslove izdavanja akata za gradnju, o novim funkcionalnostima sustava koji će korisnicima sustava značajno olakšati i ubrzati rad.  Obzirom da se radi o kontinuiranom razvoju i održavanju sustava e-Dozvole, tijekom 2018. godine, predviđena je nadogradnja sustava s novim podmodulima e-Inspekcija i e-Arhiva za što je predviđen rok provedbe IV. kvartal. |

**Mjera 2. Jačanje kontrolnih mehanizama na svim razinama unutar sustava zaštite okoliša, prometa i infrastrukture**

|  |  |
| --- | --- |
| **Aktivnost 117.** | Provođenje kontrole izdanih energetskih certifikata zgrada putem softverske aplikacije |
| **Nositelj** | Ministarstvo graditeljstva i prostornoga uređenja |
| **Sunositelj** | Pravne osobe ovlaštene za kontrolu |
| **Rok za provedbu** | IV. kvartal 2018. |
| **Potrebna sredstva** | 1.000.000,00 kn za 2018. godinu (Ostali izvori) |
| **Pokazatelji provedbe** | - Uspješno provedena neovisna kontrola  - Softverska aplikacija u punoj primjeni |
| **Status provedbe** | **Djelomično provedeno** |
| **Detalji provedbe** | U tijeku je rad na nadogradnji modula u aplikaciji IEC, koji se odnosi na provođenje kontrole energetskih certifikata zgrada radi poboljšanja funkcionalnosti kao i radi usklađivanja sa zakonskom regulativom. Napominjemo da je tijekom 2018. godine provedena kontrola 82 energetska certifikata, a u ovoj godini planira se kontrola sljedećih 400 energetskih certifikata. |

|  |  |
| --- | --- |
| **Aktivnost 118.** | Kontrola tržišta nekretnina putem softverske aplikacije |
| **Nositelj** | Ministarstvo graditeljstva i prostornoga uređenja |
| **Sunositelj** | Pravne osobe ovlaštene za kontrolu |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Uspješno provedena neovisna kontrola  - Softverska aplikacija u punoj primjeni |
| **Status provedbe** | **Provedeno** |
| **Detalji provedbe** | Aplikacija je u punoj funkcionalnosti (24h) pod kontrolom i održavanjem udomitelja softvera. Aktivnosti se izvode prema zadanom planu. |

|  |  |
| --- | --- |
| **Aktivnost 119.** | Izrada Pravilnika za koncesijska odobrenja kojima će se definirati djelatnosti za koje se može dati koncesijsko odobrenje, način izdavanja koncesijskih odobrenja, uvjeti i način utvrđivanja visina naknade za njihovo izdavanje, uvjeti i način obavljanja djelatnosti za koju se sklapa ugovor o koncesijskom odobrenju |
| **Nositelj** | Ministarstvo zaštite okoliša i energetike |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Donesen Pravilnik |
| **Status provedbe** | **Nije provedeno** |
| **Detalji provedbe** | Vezano za planiranu izradu Pravilnika za koncesijska odobrenja kojim će se definirati djelatnosti za koje se može izdati koncesijsko odobrenje MZOE je obavijestilo da mjera nije provedena. Naime, zbog žurne izrade izmjena i dopuna Zakona o zaštiti prirode u IV. kvartalu 2018., radi provedbe Zaključka Vlade Republike Hrvatske i pripajanja Hrvatske agencije za okoliš i prirodu Ministarstvu zaštite okoliša i energetike te osnivanja Državnog inspektorata, iako je izrada pravilnika započela, pravilnik još nije izrađen, te se planira donijeti u II. kvartalu 2019. godine. |

|  |  |
| --- | --- |
| **Aktivnost 120.** | Održavanje javnih rasprava tijekom postupka glavne ocjene prihvatljivosti |
| **Nositelj** | Ministarstvo zaštite okoliša i energetike |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Održano 50 javnih rasprava |
| **Status provedbe** | **Provedeno** |
| **Detalji provedbe** | Provedene su javne rasprave za sve postupke glavne ocjene prihvatljivosti za koje su poslani zahtjevi u postupku glavne ocjene te je ukupno održano 35 javnih rasprava (pokazatelj provedbe od održanih 50 javnih rasprava postavljen je u odnosu na prethodne godine kada je zahtjeva bilo više). |

|  |  |
| --- | --- |
| **Aktivnost 121.** | Izrada novog Pravilnika o ocjeni prihvatljivosti za ekološku mrežu kojim će se, između ostaloga, precizirati i postupak javne rasprave tijekom postupka glavne ocjene prihvatljivosti |
| **Nositelj** | Ministarstvo zaštite okoliša i energetike |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Donesen Pravilnik |
| **Status provedbe** | **Provedeno** |
| **Detalji provedbe** | U veljači 2018. godine stupile su na snagu izmjene i dopune Zakona o zaštiti prirode kojima je preciziran postupak javne rasprave tijekom postupka glavne ocjene prihvatljivosti i postignuta svrha aktivnosti, više nema potrebe donositi pravilnik te je svrha aktivnosti postignuta iako pravilnik nije donesen. |

|  |  |
| --- | --- |
| **Aktivnost 122.** | Izrada protokola kao osnovnog (interaktivnog) dokumenta kojim će se definirati način postupanja u postupku izdavanja, izmjena i dopuna, davanja izuzeća i razmatranja uvjeta dozvola te maksimalno osigurati jednak pristup rješavanju za sve podnositelje zahtjeva |
| **Nositelj** | Ministarstvo zaštite okoliša i energetike |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Izrađen Protokol |
| **Status provedbe** | **Nije provedeno** |
| **Detalji provedbe** | Protokol kao osnovni dokument kojim će se definirati postupanje u postupcima izdavanja, izmjene, dopune, davanja izuzeća te razmatranja uvjeta dozvole, čime bi se dodatno osigurao jednak pristup rješavanju za sve podnositelje zahtjeva nije izrađen zbog obveza na drugim područjima rada, koje su tada imale prioritet. Verzija protokola (2015./2016.) bila je većim dijelom izrađena, ali kako je tijekom razdoblja nakon toga (2017. i 2018.), u radu izdavanja okolišne dozvole došlo do velikih promjena te su donesene Izmjene i dopune Uredbe o okolišnoj dozvoli (Narodne novine, broj 5/18), Izmjene i dopune Zakona o zaštiti okoliša (Narodne novine, broj 12/18) te Izmjene i dopune Zakona o zaštiti okoliša (Narodne novine, broj 118/18), za izradu odgovarajućeg dokumenta koji bi sadržavao i te promjene nije, iz navedenih razloga, više bilo mogućnosti. |

**Mjera 3. Transparentnost rada nadležnih inspekcija**

|  |  |
| --- | --- |
| **Aktivnost 123.** | Jačanje administrativnih kapaciteta nadležnih inspekcija |
| **Nositelj** | Ministarstvo graditeljstva i prostornoga uređenja |
| **Sunositelj** | / |
| **Rok za provedbu** | IV. kvartal 2018. |
| **Potrebna sredstva** | 5.000.000,00 kn za 2018. godinu |
| **Pokazatelji provedbe** | - Povećanje broja provedenih inspekcijskih nadzora |
| **Status provedbe** | **Nije provedeno** |
| **Detalji provedbe** | Do kraja 2018. godine navedena aktivnost nije provedena, obzirom da je povećanje broja inspektora nemoguće provesti sve dok postoji zabrana zapošljavanja u državnoj službi, odnosno mogućnost zapošljavanja u državnoj službi samo uz primjeru „klauzule 2 za 1“.  Ministarstvo graditeljstva i prostornog uređenja napominje da je Vlada Republike Hrvatske na sjednici održanoj 20. prosinca 2018. godine donijela Uredbu o unutarnjem ustrojstvu Ministarstva graditeljstva i prostornog uređenja, a koja je stupila na snagu 1. siječnja 2019. godine. Sukladno Zakonu o državnom inspektoratu (Narodne novine, broj 115/18), građevinska inspekcija od 1. travnja 2019. godine postaje dio Državnog inspektorata, te je u skladu s tim Uredbom o unutarnjem ustrojstvu propisano da odredbe Uredbe koje se odnose na Upravu za inspekcijske poslove prestaju važiti danom 1. travnja 2019. godine. |

|  |  |
| --- | --- |
| **Aktivnost 124.** | Reorganizacija Uprave za inspekcijske poslove |
| **Nositelj** | Ministarstvo graditeljstva i prostornoga uređenja |
| **Sunositelj** | / |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Povećanje broja provedenih inspekcijskih nadzora  - Povećanje broja riješenih inspekcijskih postupaka |
| **Status provedbe** | **Nije provedeno** |
| **Detalji provedbe** | Do kraja 2017. godine navedena aktivnost „Reorganizacija Uprave za inspekcijske poslove“ nije provedena, odnosno nije povećan broj provedenih inspekcijskih nadzora. Povećan je broj obustavljenih inspekcijskih postupaka (ozakonjenje i arhiviranje predmeta), što se može smatrati riješenim postupcima. VRH je na sjednici održanoj 13. srpnja 2017. godine donijela Uredbu o unutarnjem ustrojstvu MGIPU, a radi usklađivanja s Odlukom VRH - e od 27. travnja 2017. godine o zapošljavanju u središnjim tijelima državne uprave, uredima, pravnim osobama s javnim ovlastima i zakladama uključenim u sustave upravljanja i kontrole korištenja europskih strukturnih i investicijskih fondova u RH, te je dovela do reorganizacije Sektora za EU, dok se druge organizacijske jedinice, pa tako i Uprava za inspekcijske poslove nisu reorganizirale. |

**Mjera 4. Transparentno izdavanje dozvola i licenci**

|  |  |
| --- | --- |
| **Aktivnost 125.** | Uspostava informacijskog sustava za izdavanje ovlaštenja osobama za provođenje energetskog certificiranja, energetskog pregleda zgrade i redovitog pregleda sustava grijanja i sustava hlađenja ili klimatizacije u zgradi, te za provođenje kontrole |
| **Nositelj** | Ministarstvo graditeljstva i prostornoga uređenja |
| **Sunositelj** | / |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Uspostavljen informacijski sustav i objavljen u otvorenom obliku |
| **Status provedbe** | **Djelomično provedeno** |
| **Detalji provedbe** | Uspostavljen je Informacijski sustav za izdavanje ovlaštenja osobama za provođenje energetskog certificiranja, energetskog pregleda zgrade i redovitog pregleda sustava grijanja i sustava hlađenja ili klimatizacije u zgradi, te za provođenje kontrole. Sustav nije dostupan javnosti nego samo ovlaštenim korisnicima putem NIAS-a (Nacionalnog identifikacijskog i autentifikacijskog sustava). Javnosti će sustav biti dostupan nakon usklađivanja s Općom uredbom o zaštiti osobnih podataka (GDPR) koja je stupila na snagu 25. svibnja 2018. godine. |

|  |  |
| --- | --- |
| **Aktivnost 126.** | Uspostava informacijskog sustava za izdavanje ovlaštenja Instalaterima obnovljivih izvora energije |
| **Nositelj** | Ministarstvo graditeljstva i prostornoga uređenja |
| **Sunositelj** | / |
| **Rok za provedbu** | III. kvartal 2017. |
| **Potrebna sredstva** | Nisu potrebna dodatna sredstva |
| **Pokazatelji provedbe** | - Uspostavljen informacijski sustav i objavljen u otvorenom obliku |
| **Status provedbe** | **Provedeno** |
| **Detalji provedbe** | Informacijski sustav za izdavanje ovlaštenja instalaterima obnovljivih izvora energije je uspostavljen. Djelomično je dostupan javnosti (u dijelu registra). |

**Statistika**

**5.1. Horizontalni ciljevi**

**5.1.1. Integritet unutar političkog sustava i uprave**

|  |  |
| --- | --- |
| **planirane aktivnosti** | 6 |
| **provedeno** | 2 |
| **djelomično provedeno** | 2 |
| **nije provedeno** | 2 |

**5.1.2. Lokalna i područna (regionalna) samouprava**

|  |  |
| --- | --- |
| **planirane aktivnosti** | 12 |
| **provedeno** | 12 |
| **djelomično provedeno** | 0 |
| **nije provedeno** | 0 |

**5.1.3. Javna nabava**

|  |  |
| --- | --- |
| **planirane aktivnosti** | 7 |
| **provedeno** | 7 |
| **djelomično provedeno** | 0 |
| **nije provedeno** | 0 |

**5.1.4. Trgovačka društva u većinskom državnom vlasništvu**

|  |  |
| --- | --- |
| **planirane aktivnosti** | 9 |
| **provedeno** | 6 |
| **djelomično provedeno** | 1 |
| **nije provedeno** | 2 |

**5.1.5. Sprječavanje sukoba interesa**

|  |  |
| --- | --- |
| **planirane aktivnosti** | 5 |
| **provedeno** | 2 |
| **djelomično provedeno** | 2 |
| **nije provedeno** | 1 |

**5.1.6. Pravo na pristup informacijama**

|  |  |
| --- | --- |
| **planirane aktivnosti** | 9 |
| **provedeno** | 9 |
| **djelomično provedeno** | 0 |
| **nije provedeno** | 0 |

**5.1.7. Uloga organizacija civilnog društva, građana i medija u suzbijanju korupcije**

|  |  |
| --- | --- |
| **planirane aktivnosti** | 9 |
| **provedeno** | 4 |
| **djelomično provedeno** | 1 |
| **nije provedeno** | 4 |

**5.2. Posebni ciljevi za prioritetna (sektorska) područja**

**5.2.1. Pravosuđe**

|  |  |
| --- | --- |
| **planirane aktivnosti** | 7 |
| **provedeno** | 4 |
| **djelomično provedeno** | 1 |
| **nije provedeno** | 2 |

**5.2.2. Gospodarstvo**

|  |  |
| --- | --- |
| **planirane aktivnosti** | 9 |
| **provedeno** | 7 |
| **djelomično provedeno** | 1 |
| **nije provedeno** | 1 |

**5.2.3. Javne financije**

|  |  |
| --- | --- |
| **planirane aktivnosti** | 12 |
| **provedeno** | 12 |
| **djelomično provedeno** | 0 |
| **nije provedeno** | 0 |

**5.2.4. Poljoprivreda**

|  |  |
| --- | --- |
| **planirane aktivnosti** | 2 |
| **provedeno** | 0 |
| **djelomično provedeno** | 0 |
| **nije provedeno** | 2 |

**5.2.5. Zdravstvo**

|  |  |
| --- | --- |
| **planirane aktivnosti** | 16 |
| **provedeno** | 8 |
| **djelomično provedeno** | 7 |
| **nije provedeno** | 1 |

**5.2.6. Znanost, obrazovanje i sport**

|  |  |
| --- | --- |
| **planirane aktivnosti** | 10 |
| **provedeno** | 7 |
| **djelomično provedeno** | 1 |
| **nije provedeno** | 2 |

**5.2.7. Infrastruktura, okoliš i promet**

|  |  |
| --- | --- |
| **planirane aktivnosti** | 13 |
| **provedeno** | 7 |
| **djelomično provedeno** | 2 |
| **nije provedeno** | 4 |